Šta se krije iza novog dogovora sa Međunarodnim monetarnim fondom\nMMF-ova „čuvarkuća“: Srbija kao Sejšeli\nMisija Međunarodnog monetarnog fonda (MMF) koju je predvodio Džejms Ruf posle nepunih mesec dana ponovo je posetila Beograd u periodu od 11. do 13. juna radi završetka razgovora o programu ekonomskih reformi Srbije koji bi podržao MMF, kroz takozvani Instrument za koordinaciju politika –PCI (Policy Coordination Instrument), u trajanju od 30 meseci. Razmatranje na Izvršnom odboru MMF je okvirno planirano za sredinu jula.\nSrbija je ispunila sve uslove za novi aranžman sa MMF koji će trajati do januara 2021. Reč je o aranžmanu poznatijem kao „čuvarkuća“, kako su ga nazvali američki mediji odmah po lansiranju, koji podrazumeva savetodavnu ulogu MMF, a ne finansijsku pomoć.\nKoje su implikacije korišćenja programa „čuvarkuća“?\nOvaj program je uveden u praksu u krajem jula prošle godine, pa o njemu nema nekih većih saznanja (Sejšeli su, za sada, jedini korisnik ovog programa, od decembra 2017.) Proklamovani cilj programa je pomoć zemljama da formulišu i primene agendu makroekonomske politike i to kroz: sprečavanje kriza i amortizovanje spoljnih šokova; održavanje makroekonomske stabilnosti kao i utvrđivanje makroekonomskih neravnoteža. Mada PCI ne obuhvata korišćenje resursa MMF, podržavane politike u okviru ovog instrumenta moraju zadovoljiti iste standarde kao one u okviru standardnih zajmova MMF.\nOvaj program je forma tehničke pomoći sa uobičajenim trajanjem od dve do tri godine, dok je minimalni rok šest meseci, a maksimalni četiri godine. PCI je na raspolaganju svim članicama MMF, koje ne traže finansiranje ove organizacije u vremenu odobrenja ovog instrumenta i koje nemaju zadocnele finansijske obaveze prema MMF.\nOvaj program služi da zemlje kojima nisu potrebna finansijska sredstva pokažu spremnost da sprovedu reforme, kao i da privuku finansiranje iz drugih izvora. Namenjen je zemljama koje žele da potvrde privrženost reformskoj agendi ili žele da oslobode, odnosno koordiniraju finansijske linije drugih zvaničnih kreditora ili privatnih investitora.\nZašto se Vlada Srbije opredelila za ovaj program?\nVlada smatra da bi novi program saradnje sa MMF kroz Instrument koordinacije politika (PCI) omogućio Srbiji da lakše savlada izazove koji se mogu očekivati u narednom periodu. U praktičnom smislu ovaj instrument podrazumeva dogovore i razgovore o reformama koje predstoje, dogovaranje mera, zakona i podzakonskih akata.\nPodsetimo, prethodni trogodišnji stand-by aranžman iz predostožnosti Srbije i MMF, zaključen u februaru 2015. istekao je februara ove godine i bio je u vrednosti oko 1,2 milijarde evra, ali Srbija nije koristila tu pozajmicu. Šef misije MMF Džejms Ruf rekao je da novi program ima za cilj poboljšanje rasta privrede, nastavak makroekonomskih dobrih izgleda i otvaranje novih radnih mesta.\nVlada i misija MMF saglasili su se da su u prethodnom periodu postignuti „izvanredni finansijski rezultati“ i da je važno da se održi makroekonomska i finansijska stabilnost i podstakne održiv rast privrede u Srbiji.\nMMF će u ovom programu imati više savetodavnu, nego kontrolnu ulogu.\nKako MMF ocenjuje trenutno stanje srpske ekonomije?\nŠef misije MMF Džejms Ruf izdao je saopštenje za štampu (IMF Press Release no. 18/233, June 13, 2018.), u kojem se kaže da mere koje su na snazi u zemlji pokazuju da su „makroekonomski izgledi Srbije su i dalje dobri“. Kako je istaknuto, očekuje se da će bruto društveni proizvod (BDP) dostići rast od najmanje 3,5 odsto u ovoj godini. Inflacija je i dalje niska i procenjuje se da će biti oko dva odsto do kraja 2018. godine zahvaljujući podršci odgovarajuće monetarne politike Narodne banke Srbije, navodi MMF.\nRuf kaže da ova institucija očekuje da će javne finansije i ove godine zabeležiti suficit. „Od 2019. godine pa nadalje, cilj programa je nizak ukupni deficit, što bi dovelo do smanjenja javnog duga na nivo ispod 50 odsto BDP do kraja programa i obezbedilo bi prostor za povećanje kapitalne potrošnje, kao i za određena targetirana smanjenja poreskog opterećenja privrede i rada“, naveo je Ruf.\nOn je takođe dodao da bi ovaj program omogućio ukidanje privremenog smanjenja penzija iz vremena krize, kao i prelazak na novi sistem zarada u javnom sektoru, uz obezbeđenje da ne poraste udeo mase penzija i plata u BDP.\nŠta će konkretno biti urađeno kroz novi aranžman sa MMF?\nOvim programom predviđeno je okončanje reformi sistema zapošljavanja i rada, smanjenje nedostataka u javnoj infrastrukturi kao i reforma poreske administracije kako bi se povećala efikasnost naplate poreza i unapredila poslovna klima. Uz to, očekuje se i jačanje fiskalnih pravila što će obezbediti održivost budžetske politike na srednji rok.\nJedan od ciljeva biće i jačanje likvidnosti državnih sistema kao i promovisanje dinarizacije, što je – usled dominacije evra kao defakto neformalne valute u Srbiji – važno za jačanje poverenja u domaću privredu.\n„Primena sveobuhvatnog paketa strukturnih i institucionalnih reformi ima za cilj unapređenje poslovnog okruženja radi pružanja podrške bržem privrednom rastu predvođenom privatnim sektorom. Prioriteti su borba protiv sive ekonomije, dalje povećanje učešća u radnoj snazi, reformisanje ili iznalaženje trajnog rešenja za javna i državna preduzeća, i unapređenje kvaliteta i transparentnosti državne statistike”, istakao je šef MMF u Srbiji, Džejms Ruf.\nRuf je naglasio i da MMF preporučuje da se fiskalni prostor u budžetu iskoristi za javne investicije, ali da je moguće i smanjiti poreska opterećenja privrede, te da će se to detaljnije razmotriti u septembru ove godine, pri sledećoj poseti misije ove finansijske institucije.\nProgram PCI imaće još jedan zadatak koji je značajan ali o kome javnost nije naročito obaveštena: da pomogne rešavanju utvrđenih slabosti okvira za sprečavanje pranja novca i finansiranja terorizma. Zanimljivo je da ova stavka nije naročito naglašena u javnosti, mada možda i ne iznenađuje, imajući u vidu veliki broj srpskih i drugih „kontroverznih biznismena“ koji posluju u Srbiji i preko srpskih firmi.\nŠta će Srbije novi aranžman sa MMF konkretno doneti znaće se od septembra, kada njegova misija stigne u Beograd, kako bi pregovarali o budžetu za sledeću godinu.\nNeki stari problemi, čije je rešavanje bilo dogovoreno i prethodnim aranžmanom sa MMF, biće deo novog programa. To su reforma javnog sektora i zarada zaposlenih u državnoj upravi, kao i sudbina nekih preduzeća u državnom vlasništvu. MMF očekuje da primena Zakona o sistemu zarada u javnom sektoru počne u januaru 2019. godine. Ova institucija takođe smatra da bi trebalo povećati rashode za javne investicije, ali i obezbediti da se ono što je budžetom planirano za te namene i potroši.\nAranžman sa MMF je istekao, ali otvara se pitanje da li je došlo vreme da Srbija počne da samostalno vodi ekonomsku politiku, ili je i dalje potreban strani kontrolor i finansijski policajac, koji će nadgledati trošenje iz državne kase i sprovođenje ekonomskih reformi?\nMMF je, uglavnom, potreban onim zemljama - članicama koje imaju problema sa „makroekonomskom neravnotežom“, ali ne može da pomogne kod sprovođenja strukturnih reformi. Zaključivanje bilo kakvog novog aranžmana sa MMF znači da Srbija šalje poruku stranim kreditorima i investitorima da nema sopstveni kapacitet za samostalno vođenje ekonomske politike i dalje ekonomske reforme.\nSrbija je sprovela fiskalnu konsolidaciju i stabilizaciju, po savetima i diktatu MMF, a sada slede razvoj i strukturne reforme. Pošto MMF ima mandat u sprovođenju stabilizacije, neće biti od neke pomoći kod razvojnih projekata i reforme preduzeća, jer to rade druge međunarodne finansijske institucije. Njegovi krediti za strukturno prilagođavanje (koji treba da budu u domenu Svetske banke), pokazali su se prilično neefikasnim u sprečavanju valutnih kriza i obezbeđenju stabilnog privrednog rasta u prezaduženim zemljama.\nFiskalna disciplina koju traži MMF ne omogućava privredni rast, a dokaz za to je, kako kažu pojedini ekonomski analitičari, da je Srbija za poslednjih sedam-osam godina imala stopu privrednog rasta od samo 0,8 do 0,9 odsto, što je najmanje u našem regionu!\nGlavna funkcija MMF je da obezbedi privremenu finansijsku podršku njegovim članicama, kako bi otklonile „fundamentalnu“ neravnotežu platnog bilansa. Međutim, u poslednje vreme, trpeći velike kritike širom sveta zbog svog rigidnog i neuspešnog pristupa rešavanju problema zaduženih zemalja, MMF je počeo da uvodi razne nove finansijske „olakšice i instrumente“, koji su, pre svega, u nadležnosti Svetske banke, Evropske banke za obnovu i razvoj. Time je, inače, MMF počeo da širi polje svoje delatnosti, što na određeni način odstupa od njegovog Statuta (član I), koji mu omogućava da deluje prvenstveno u monetarnoj sferi i fiskalnoj sferi.\nNaša zemlja imala je, do sada, dosta razvijenu finansijsku saradnju sa MMF. Sredstva MMF koristila su se za podršku vladinom ekonomskom programu i deviznim rezervama zemlje i bilo je više kreditnih aranžmana sa ovom finansijskom institucijom. Srbija, ipak, ni ubuduće neće moći bez saradnje sa MMF i pored niza slabosti koje ispoljava ova međunarodna finansijska institucija jer, očito, nije sposobna ni ekonomski dovoljno jaka da sama sprovede ekonomske programe i nužne reforme koje su kod nas, po običaju, zarobljene između demagogije i želja…\nKada da očekujete povećanje penzija i povraćaj otetog novca:\nVlada odustala od faznog vraćanja novca penzionerima?\nIz vlade Srbije je saopšteno da su razgovori sa MMF bili teški, ali konstruktivni i da su ispunjeni uslovi i postignut je dogovor. Šire gledano, kao posledica ovog programa sa MMF Srbiji bi trebalo da raste kredibilitet prema spoljnim poveriocima, a to donosi i bolji kreditni rejting i jeftinije zaduživanje.\nDogovoreno je da se potpuno ukine Zakon o privremenom smanjenju penzija ove godine, a penzionerima sa najnižim primanjima, koji nisu bili obuhvaćeni smanjenjem primanja biće povećane penzije. Bila je ideja da se to uradi fazno, za nekoliko godina, ali će Zakon biti ukinut odjednom, jer za to ima dovoljno prostora u budžetu.\nSporni Zakon se ukida pre svega, zbog zahteva MMF, velikog pritiska javnosti i neizvesnosti oko tužbi (sudskih troškova) u Strazburu.\nOno što sada nije poznato jeste koliko će povećanje dobiti penzioneri čije su penzije manje od 30.000 dinara, posle ukidanja kriznog Zakona. Ostala je i nepoznanica da li je finansijski paket za penzionere, koji je javno predstavljen krajem maja ove godine, prihvatljiv i za MMF, pošto još ima izvesne rezerve kada je o procentu uvećanja nižih penzija reč. Po tom planu penzioneri sa penzijama većim od 30.000 dinara dobiće uvećanje samo po osnovu ukidanja kriznog zakona, dok će oni na koje se ovaj propis nije odnosio dobiti povišice od pet odsto.\nMMF je insistirao da se do septembra ne izlazi sa konkretnim ciframa oko povećanja, dok se ne utvrdi fiskalni i bilansni prostor. Tačan iznos će se precizno znati u septembru ove godine. I oko plata u javnom sektoru je dogovoreno povećanje, ali iznos će, takođe, biti poznat u septembru, kada se sagleda stanje u republičkoj kasi, odnosno otvori pregovore o budžetu za 2019. godinu.\nU intervjuu za pojedine beogradske medije, posle odlaska misije MMF, direktor kancelarije MMF u Beogradu, izjavio je da je MMF „saglasan i sa idejom da penzioneri sa nižim primanjima, koji neće osetiti korist od ukidanja ovog Zakona, dobiju neko povećanje prihoda, ali koliko će ono biti, zavisiće od fiskalnog prostora u budžetu. U budućnosti, kada se krizne mere ukinu, povećanja penzija treba da budu linearna“.\nPenzioneri su nezadovoljni urušavanjem ustavnog poretka donošenjem Zakona o smanjenju penzija, opstrukcijom Ustavnog suda, urušavanjem fonda PIO i manipulacijama koje sa penzionerima vrši vlast, najavom načina i vremena ukidanja ovog Zakona.\nZbog poštovanja Ustava i prava građana na imovinu i izbegavanja ogromnih sudskih troškova, koji bi mogli iznositi i do 25 odsto ukupne sume koju država duguje, Udruženje penzionera predlaže vraćanje neisplaćenih mesečnih delova penzije sa kamatom onoliko meseci koliko su penzije smanjivane, a za to je državi potrebno oko 250 miliona evra godišnje u periodu od četiri godine i izdavanje državnih obveznica, koje bi vlasnici koji novac žele ranije mogli prodati na berzi.\nPravnici predlažu da neisplaćena penzionerska potraživanja treba zakonski utvrditi kao „javni dug” i pretvoriti u obveznice koje bi se isplaćivale u narednom petogodišnjem roku, uz pravo nasleđivanja i mogućnost da se prodaju na tržištu. Budući da se očekuje da više stotina hiljada penzionera podnese tužbe posle ukidanja Zakona o privremenom smanjenju penzija, ovakvo rešenje, koje je predloženo na savetovanju pravnika početkom juna ove godine, sprečilo bi nepotrebno opterećenje sudova i poštedelo budžet velikih troškova. U suprotnom, kada se ukine vremenski limitiran važeći Zakon o smanjenju određenih penzija – otpada i zakonski osnov za zadržavanje neisplaćenih delova penzija, i u tom slučaju oštećeni mogu zahtevati sudsku zaštitu.\nPovećanje plata u državnom sektoru septembra i iznosiće između šest i 10 odsto\nKada je reč o zaposlenima u javnom sektoru, iz vlade je rečeno da će povećanje zarada biti „značajno”, a šta to konkretno znači, nije precizirano. Inače, kako se nezvanično saznaje, vlada Srbije predložila je misiji MMF povećanje plata u javnom sektoru za 8 do 10 odsto, dok je MMF tražio nešto manje povećanje od 6-7 odsto.\nNaravno, ono što je bitno jeste realno povećanje odnosno povećanje minus inflacija. Do sada smo imali dosta iskustva sa raznim „povećanjima“ koja su bila zapravo ispod inflacije… Zato bi javnost trebalo da je na oprezu kada vlast – bilo koja – najavi „povećanje plata“.\nU budžetu 46 milijardi dinara više nego planirano\nU prvom kvartalu ove godine ostvaren je suficit budžeta od 6,5 milijardi dinara, a očekuje se da će do kraja godine taj suficit iznositi 8,8 milijardi, iako je bio planiran deficit. To je za 46 milijardi dinara bolji rezultat od planiranog, što je nešto više od jedan odsto BDP.\nOstaje otvoreno pitanje koliki će biti rast BDP do kraja ove godine. Projekcije su rađene prema stopi rasta BDP od 3,5 odsto. Fiskalni savet Srbije očekuje da će rast do kraja godine iznositi četiri odsto, dok je privredni rast u prvom tromesečju bio 4,6 odsto. Posmatrano iz budžetskog ugla, to nije mala razlika. Ako privredni rast bude čak i za pola procenta veći od planiranog, to znači da će BDP biti veći za oko 20 milijardi dinara, što otvara veći prostor za potrošnju.\nMrka kapa u vezi sa smanjenjem akciza na gorivo. MMF protiv!\nVlada Srbije razmišlja o eventualnom smanjenju akciza na gorivo, kako bi se našlo najbolje rešenje za građane. Na konferenciji za novinare, posle završetka pregovora sa predstavnicima MMF, na pitanje da li postoji prostor da se smanje akcize na gorivo, odgovoreno je da se ne može svaka mera posmatrati izolovano, te da i MMF smatra da akcize i njihovo eventualno smanjenje ne doprinose rastu.\nŠef misije MMF rekao je da smanjenje akciza nije prioritet, te objasnio da su PDV i akcize relativno bolje rešenje iz perspektive rasta, i da je fokus MMF više na smanjenju poreza na rad i povećanju podsticaja za investicije kroz smanjenje poreza na dobit, a sve u cilju ubrzanja rasta. Rečeno je i da je činjenica da je benzin poskupeo zbog povećanja cene nafte na svetskom tržištu, a ne zbog povećanja akciza.


EU priznala sirijsku udruženu opoziciju\nSrijeda, 04. maj/svibanj 2016, 01:59 CET\nEvropska unija smatra da je koalicija opozicije "legitiman predstavnik sirijskog naroda".\n"EU smatra Koaliciju za legitimnog predstavnika težnji sirijskog naroda", izjavili su u ponedeljak evropski ministri spoljnih poslova na kraju sednice u Briselu.\nEvropljani žele da Koalicija "nastavi da radi prihvatajući principe ljudskih prava i demokratije, uz učešće svih opozicionih grupa i svih sektora sirijskog civilnog društva", navodi se u deklaraciji koju su usvojili šefovi evropskih diplomatija.\n"Evropska unija je spremna da podrži ovu novu Koaliciju u njenim naporima i odnosima sa međunarodnom zajednicom", navodi se u dokumentu, prenose agencije.\nVećina pokreta iz sirijske opozicije potpisala je 11. novembra u Dohi sporazum o stvaranju koalicije s ciljem da se ujedinjeni bore protiv režima Bašara al-Asada.


TRI ZAKLJUČKA PARLAMENTA FEDERACIJE: Traže reakciju međunarodne zajednice i Tužilaštva BiH | Banjaluka.net\nZastupnički dom Parlamenta Federacije Bosne i Hercegovine je usvojio zaključke Komisije za sigurnost koji su doneseni na jučerašnjoj sjednici i odnose se na političku situaciju u BiH koja se sigurnosno loše odražava na građane.\nTri zaključka Komisije za sigurnost Parlamenta FBiH podržalo je 56 zastupnika, a protiv su bili HDZ-ovi parlamentarci, prenosi Klix.\nKomisija je jučer usvojila tri zaključka:\nU skladu sa važećim Krivičnim zakonom BiH Predstavnički dom Parlamenta Federacije BiH traži konkretno djelovanje Tužilaštva Bosne i Hercegovine koje ima i obavezu i odgovornost djelovati u ovoj i sličnim situacijama. Građani Bosne i Hercegovine od pravosudnih institucija u BiH očekuju efikasnije i efektivnije procesuiranje svih krivičnih djela, a posebno onih koja ugrožavaju postojeći ustavno-pravni poredak u našoj zemlji.\nObzirom da su posljednjim aktivnostima političkih predstavnika iz bh. entiteta RS dovedeni u pitanje i mir i stabilnost u našoj zemlji, PD PFBiH u skladu sa Dejtonskim mirovnim sporazumom, njegovim Anexom X i Rezolucijom 1144 Vijeća sigurnosti UN-a traži od visokog predstavnika primjenu Bonskih ovlaštenja koje su mu na raspolaganju, a u svrhu osiguravanja mira, stabilnosti i neometanog funkcionisanja institucija BiH. Očekujemo od visokog predstavnika da kroz neposrednu intervenciju otkloni i poništi sve donešene odluke za koje, kao vrhovni tumač sporazuma, a samim tim i Ustava BiH, ustanovi da su u suprotnosti sa Ustavom i važećim zakonima u našoj zemlji.\nPD PFBiH poziva snage EUFOR-a i NATO-a da, u slučaju ugrožavanja sigurnosti građana u BiH izazvanih najavljenim protuustavnim djelovanjem zvaničnika i institucija bosansko-hercegovačkog entiteta RS, postupe u skladu sa rezolucijom Ujedinjenih nacija 1575 iz 2004. godine.\nRedovna sjednica ovog doma Parlamenta FBiH je završena za danas, a naredna se očekuje 30. oktobra.\nOznake: Parlament FBiH\nDodik: Srpska visoke predstavnike ne prihvata kao objektivne\nPavlović: Demantujem navode o mojoj umiješanosti u nezakonite radnje\nFolkestad: Ponosni smo na odnos koji imamo s Oružanim snagama\nSNSD: Stanivuković da isplati naknade porodiljama\nAna Jež negirala da je bila Pavlovićeva ljubavnica, a onda se pojavila nova fotografija\nMali: Na sjednici Vlade Srbije u četvrtak razmatranje izmjena Zakona o eksproprijaciji\nBlinken zahvalio BiH na učešću u vojnoj misiji u Afganistanu\nPOTROŠENO MANJE NEGO IKADA Kresojević: Ove godine trošeno 26.000 KM, a ranije 87.000 KM po snježnom danu\nCvijanović: Stvari u BiH nesređene u kontinuitetu, političko Sarajevo ne želi razgovore


Uskoro rešenje za problem naplate komunalnih naknada\nU narednom periodu biće pronađeno rešenje za problem naplate komunalnih naknada za opštine Novi Varoš, Mali Zvornik, Bajina Bašta i Priboj, najavio je v.d. direktora EPS-a Milorad Grčić\nGrčić je sa predsednicma tih opština održao sastanak u hidroelektrani Bajina Bašta koja je, kako je rekao, apsolutno najodržavanija hidroelektrana.\nNavodeći da je za revitalizaciju te hidroelektrane uloženo oko 75 miliona evra, Grčić je dodao je ona sada potpuno revitalizovana i spremna za rad narednih decenija.\nOn je dodao da je u toku i revitalizacija hidroelektrane Zvornik instalisanog kapaciteta 130 megavata.\n"Trenutno je u fazi revitalizacija jednog hidroagregata i ukupan iznos koji će biti uložen u hidroelektranu je oko 65 miliona evra", rekao je Grčić.\nPodsetivši da je prethodnih nekoliko godina došlo do promene zakona, Grčić je naveo da postoji mogućnost da su zbog te promene opštine Mali Zvornik, Priboj, Bajina Bašta i Nova Varoš u nekoj meri oštećene.\n"Naši pravnici će još jednom dobro proučiti sve zakonske odredbe. Zamolio sam sve predsednike opština i sve graonačelnike na ovom potezu da se njihovi pravnici još jednom pozabave svim zakonskim odredbama", istakao je Grčić.\nOn je najavio da će u narednih 10 dana ponovo održati sastanak na kome će se, uveren je on, sigurno pronaći rešenje koje će omogućiti da nijedna opština i nijedan građanin ne budu oštećeni.\n"Siguran sam da ćemo već na tom sledećem sastanku moći da iznesemo konkretne rezultate i mere koje ćemo do kraja ovde godine preduzeti", istakao je Grčić.\n"Mi smo se danas sastali da napravimo kvalitetan plan iznalaženja rešenja za određene probleme sa kojima je suočeno nekoliko opština", rekao je on, i dodao da je Grčić sa svojim saradnicma do najsitnijih detalja posvetio pažnju svakoj opštini.\nPredsednik opštine Bajina Bašta Radomir Filipović rekao je da je donet zakon o komunalnim naknadama, ali dodao da nikad nisu doneti podzakonski akti.\n"Mi kao lokalne samouprave danas smo se saglasili da ćemo preko našeg narodnog poslanika Janjuševića uputiti inicijativu vladi Srbije za donošenje podzakonskih akata", rekao je Filipović.


Zenvo TS GT1 dolazi sa 1163 KS – Cafe.ba\nZenvo TS GT1 dolazi sa 1163 KS\nDanski proizvođač Zenvo ove godine će na salonu automobila u Ženevi predstaviti model kojim želi obilježiti desetu godišnjicu postojanja, tako da će se na njihovom štandu naći jedinstveni model TS1 GT.\nOvaj model predstavlja nadogradnju modela TS koji je predstavljen prošle godine. Riječ je o modelu kod kojeg dominira upotreba ugljenikovih vlakana, koji sa središnje postavljenim motorom, uz platformu izrađenu od aluminijuma.\nDolazi s keramičkim ventilirajućim diskovima, a ukupno ima masu od 1580 kg. Duša i tijelo ovog modela je zapravo 5,8 litarski V8 s dva turbopunjača koji daju čak 1163 KS (867 kW) uz 1100 Nm, a za prenos snage je zadužen automatski mjenjač sa sedam stepeni prenosa.\nDo stotke će ovaj model doći za svega 2,8 sekundi, a najveća brzina je elektronski ograničena na 375 km/h. Želite li ovaj jedinstveni model, za njega ćete morati izdvojiti nešto više od 1,15 miliona evra.\nPeugeot 3008 evropski automobil godine\nMitsubishi gradi fabriku u Rumuniji?


Lokalni izbori : strana 2 : Južne vesti\nDimitrovgradski SNS pre centrale stranke krenuo u izbornu kampanju\n14:47, 21. 6. 2019.\nPobrojavanjem uspeha u prethodnom periodu i najavom nekih budućih investicija, kako je rekao šef dimitrovgradskih naprednjaka Vladica Dimitrov, Opštinski odbor ove partije zvanično kreće u kampanju za predstojeće izbore koji bi, iako još nisu ni raspisani, trebalo da se održe sledeće godine. Dimitrovgradska opozicija još nije sigurna da li će učestvovati na tim izborima.\nSNS, JS i SPS jedini prešli cenzus na izborima u Doljevcu\n14:53, 17. 12. 2018.\nSa 85,2 % glasova na lokalnim izborima u Doljevcu pobedila je Srpska napredna stranka. Pored nje, na izborima koje je bojkotovala opozicija, kako kaže sekratarka Opštinske izborne komisije Gordana Cvetković, cenzus su još prešle Jedinstvena Srbija i Socijalistička partija Srbije.\nUbedljiva pobeda SNS na lokalnim izborima u Doljevcu\n21:54, 16. 12. 2018.\nPrema prvim podacima, na lokalne izbore u Doljevcu izašlo je oko 70% birača, od kojih je preko 80% glasalo za listu Srpske napredne stranke "SNS - Zato što volimo Doljevac". Ostale stranke su daleko iza SNS, a Doljevčani nisu mogli da glasaju za opozicioni blok, jer su ove partije rešile da bojkutuju izbore.\nZatvorena biračka mesta u Doljevcu, zvanični rezultati izbora sutru ujutru\n17:45, 16. 12. 2018.\nDo 18 sati izlaznost na lokalnim izborima u Doljevcu bila je 64,5%, kaže sekretar Opštinske izborne komisije Gordana Cvetković. Objašnjava da je to je nešto manji procenat nego na prethodnim izborima. Inače, dodaje, zvanični rezultati izbora biće poznati do sutra u 10 sati.\nSlaba izlaznost do podneva na lokalnim izborima u Doljevcu\n12:24, 16. 12. 2018.\nU odnosu na prethodne izbore, kada je do 12 sati glasačke listiće ubacilo u kutije preko 30 % birača, kako kaže sekretar Opštinske izborne komisije Gordana Cvetković, ovog puta do 12 sati je izašlo oko 23 % njih\n09:05, 16. 12. 2018.\nSvih 37 biračkih mesta u Doljevcu, na kojim za lokalne izbore ima prilike da glasa skoro 15.000 birača, kako kaže sekretar Opštinske izborne komisije Gordana Cvetković, otvorena su na vreme.\nPredizborna kampanja u Doljevcu - bojkot opozicije i posete funkcionera\n16:14, 13. 12. 2018.\nKampanja za izbore u Doljevcu koji će se održati 16. decembra, prema analizi Centar za istraživanje transparentnosti i odgovornosti (CRTA), ulazi u finale bez konkretnog političkog programa i poruka stranaka koje učestvuju, uz slabu ispraćenost nacionalnih medija, bojkot opozicije i posete funkcionera.\nDoljevački opozicionar Stojiljković napustio Dveri i podržao SPS na izborima\n15:55, 12. 12. 2018.\nOdbornik raspuštene doljevačke skupštine Nenad Stojiljković navodi da je napustio pokret Dveri i napominje da će na nedeljnim lokalnim izborima u toj opštini podržati Socijalističku partiju Srbije, na čijoj se listi nalazi i njegov sin.\nVučić, Dačić i Palma se "preselili" u Doljevac, ali samo na liste svojih stranaka\n17:08, 7. 12. 2018.\nNa predstojećim lokalnim izborima u Doljevcu sve stranke koje učestvuju imaju ime svog lidera u nazivu liste, a Srpska napredna stranka nastupa pod imenom predsednika Srbije i SNS Aleksandra Vučića. Stručnjaci kažu da stranke ovim poručuju da su odgovorne samo svojoj centrali, a da naprednjaci koriste kult vođe, jer birači više ne veruju SNS kao ranije, posebno na jugu.\nNa izborima u Doljevcu učestvuje 6 lista\n09:41, 5. 12. 2018.\nZa lokalne izbore u Doljevcu koji se održavaju 16. decembra prijavljena je jedna grupa građana i 5 stranaka, a među njima su uglavnom stranke članice vladajuće koalicije na republičkom nivou. Opoziciona Demokratska stranka i koalicija Savez za Srbiju tvrde da su izbori nelegitimni i pozivaju Doljevčane na bojkot.\nPalma obišao doljevačka sela i najavio investitore\n19:55, 30. 11. 2018.\nU trku za vlast u Doljevcu, pred izbore koji će biti održani sredinom decembra, uključio se i lider Jedinstvene Srbije Dragan Marković Palma koji je obišao sela u ovoj opštini na jugu i obećao građanima investitore koji će da ih zaposle. Još jedno od predizbornih obećanja je i da će “Doljevac biti mala Jagodina” ako dođu na vlast.\nJedinstvena Srbija predala listu za doljevačke izbore\n16:42, 28. 11. 2018.\nVeće subvencije za poljoprivrednike, podela besplatnih sadnica, izgradnja sportskog centra, dovođenje investitora uz pomoć Dragana Markovića Palme, kao i ekskurzije u Grčku, neka su od predizbornih obećanja Jedinstvene Srbije pred doljevačke izbore 16. decembra.\nBane Jovanović traži vanredne lokalne izbore pod kontrolom EU\n15:46, 4. 5. 2018.\nNakon teatralnog obraćanja ministarke Zorane Mihajlović u kojoj ona kritikuje gradsku vlast, odbornik grupe “Niš, moj grad” Branislav Jovanović tvrdi da je Vlada Srbije spremila trećeg kandidata za novog gradonačelnika Niša. Zato ovaj opozicionar zahteva vanredne lokalne izbore, ali pod nadzorom Evropske unije i “drugih prijatelja Srbije”.


Sigurnost podataka prilikom kupovine, garantuje procesor platnih kartica, UniCredit Banka ad Beograd, pa se tako kompletni proces naplate obavlja na stranicama banke. Niti jednog trenutka podaci o platnoj kartici nisu dostupni našem sistemu.\nUkoliko posedujete Visa, MasterCard ili Maestro platnu karticu odobrenu od strane banke izdavaoca za online plaćanje, izaberite ovaj način plaćanja.\nNakon što potvrdite narudžbenicu, bićete preusmereni na sajt Unicredit banke. Na bančinom sajtu vršite unos podataka sa platne kartice i obavljate plaćate.\nUkoliko je transakcija uspešna bićete vraćeni na naš sajt sa obaveštenjem da je plaćanje uspešno obavljeno. U slučaju da plaćanje nije uspelo, bićete vraćeni na naš sajt sa informacijom o neuspelom plaćanju i moćićete da ponovite plaćanje ili da izaberete drugi način plaćanja. poverljive informacije se prenose putem javne mreže u zaštićenoj(kriptovanoj) formi upotrebom SSL protokola i PKI sistema, kao trenutno najsavremenije kriptografske tehnologije.


U Behram-begovoj medresi je 15. novembra 2018. godine Edita Miftari, savjetnica za obrazovanje u NVO Education USA, održala predavanje učenicima drugog i trećeg razreda.\nOvo predavanje je održano u okviru Sedmice međunarodnog obrazovanja, koja se u svijetu obilježava u periodu od 12. do 16. novembra.\nPrezentacija je dio šire kampanje koja se održava širom svijeta i u ovom periodu se planiraju događaji koji promoviraju prednosti međunarodnog obrazovanja i mogućnosti razmjene učenika i studenata.\nUčenicima su predstavljene mogućnosti odlaska na studij, način razmjene studenata u Sjedinjenim Američkim Državama i prednosti američkog obrazovnog sistema i studiranja. Predstavljeni su i neki od uvjeta za dobivanje stipendije, način finansiranja studija, te konkretni dijelovi koji se odnose na proces apliciranja (odabir studijskog programa, apliciranje za stipendije, polaganje standardiziranih testova kao što su TOEFL i SAT), te način apliciranja za studentsku vizu.\nPredstavljen je i interesantan projekat Competitive College Club za najbolje srednjoškolce, koji planiraju aplicirati na nekom od univerziteta u SAD-u, a za koji postoji mogućnost finansiranja troškova aplikacijskog procesa do odlaska na studij u Sjedinjene Američke Države.\nPlaniranje koji fakultet izabrati počinje upravo sada u drugom razredu i trećem razredu i prava je prilika da se počne sa učenjem i usavršavanjem engleskog jezika, kako bi se premostila prva barijera ka odlasku na studiranje u Ameriku, istakla je Edita Miftari.


Press Online :: Društvo :: Rusi poslali 100 tona humanitarne pomoći Srbiji\nMinistarstvo za vanredne situacije Rusije uputilo je više od 100 tona humanitarne pomoći, uključujući i hranu, Srbiji koja je pogođena najgorim poplavama u poslednjih 120 godina, rekao je danas predstavnik ministarstva Aleksandar Drobiševski.\nAvioni ministarstva napravili su nekoliko letova da dopreme više od 100 tona tereta. U ovom trenutku dva helikoptera Ka-32 odneli su šest tona humanitarne pomoći gradovima Ljigu i Lajkovcu, rekao je Drobiševski.\nOn je rekao da su topla odeća, ćebad i hrana poslati u Loznicu a zatim Ljuboviju, Mali Zvornik i Krupanj, preneo je Itar-Tas s.\nRanije danas, Drobiševski je rekao da su ruski spasioci obezbedili lekarsku pomoć za 32 građanina Srbije.\nRuski spasioci stigli su u Srbiju u ponedeljak 16. maja i počeli da evakuišu ljude u oblastima zahvaćenim poplavom.\nEvakuisano je 2.300 ljudi, uključujući više od 600 dece, rekao je on i dodao da se ruski spasioci trenutno nalaze u Šapcu i da zajedno sa srpskim kolegama patroliraju na nasipu na reci Savi.\nDrobiševski je rekao da su se spasioci iz Francuske, Hrvatske, Crne Gore i Belorusije podelili po sektorima i da ruski spasioci rade u najopasnijim sketorima.


Plasma Pen tretmani za uklanjanje strija i uklanjanje ožiljaka - Vita Elos\nObjavio Vita Elos Vita Elos Kabinet za aparatnu kozmetiku Janka Čmelika 53 21000 Novi Sad Vojvodina Srbija +381 65 201 21 10 kontakt@vitaelos.rs dana 20 septembra, 2021\nStrije se javljaju kao posledica naglog rastezanje kože, koje nije praćeno adekvatnom proizvodnjom kolagena i time nije omogućena dovoljna veća elastičnost kože pri njenom intenzivnom rastezanju.\nUklanjanje strija u Vita Elos-u se radi primenom Plasma Pen tehnologije. Uklanjanje strija Plasma Pen-om je nehirurška tehnika, u kojoj se ne koriste skalpel ili neki drugi hirurški instrument, te ne postoje operativni rizici kod tretmana Uklanjanje strija. Uklanjanje strija tehnologijom Plasma Pen se izvodi uz poštovanje najviših higijenskih standarda i propisanih proceduralnih koraka.\nProcedura tretmana Uklanjanje strija se bazira na delovanju plazma zraka na mikroregije kože, koje su pogođene strijama (butine, stomak, bokovi, unutrašnja strana kolena, listovi). Postupak Uklanjanje strija Plasma Pen-om je moguće ponoviti nakon 3 meseca. Preporučen broj tretmana Uklanjanje strija tehnologijom Plasma Pen zavisi od željenog efekta i stanja promene na koži.\nEfekti tretmana Uklanjanje strija Plasma Pen-om su višestruki: rešavanje estetskog problema, vraćanje prirodnog izgleda kože bez vidljivih linija duž stomaka, butina, bokova, listova, unutrašnjeg dela kolena, poboljšanje kvaliteta kože, zatezanje kože tretirane regije usled povećane proizvodnje kolagena, podmlađivanje kože uz dugoročne rezultate.\nOžiljak može javiti na bilo kom delu lica ili tela, zavisno od uzroka pojave ožiljka. Ono što je karakteristično za ožiljak je da ima drugačiju boju od okolnih tkiva (kože) i da na mestu ožiljka dolazi do zadebljanja kože, što predstavlja estetski problem, posebno ako je ožiljak na vidljivom mestu.\nKabinet za aparatnu kozmetiku Vita Elos nudi uslugu nehirurško Uklanjanje ožiljaka primenom Plasma Pen tehnologije.\nUklanjanje ožiljaka Plasma Pen-om sa svih delova lica ili tela je veoma uspešno kada se radi o sledećim vrstama ožiljaka: uklanjanje lineranih ožiljaka, uklanjanje širokih i glatkih ožiljaka, uklanjanje reljefnih ožiljaka, uklanjanje hipertrofičnih ožiljaka. Jedino ograničenje koje postoji je vezano za keloidne ožiljke, koji Plasma Pen-om ne mogu da se uklone.\nPlasma Pen tehnologija stvara strogo i precizno kontrolisanu povredu specifičnih kožnih ćelija na mestu gde je prisutan ožiljak. Uklanjanje ožiljaka ovim tretmanom utiče na povećanu proizvodnju kolagena, što dovodi do zatezanja kože, a tretirano mesto (ožiljak) postepeno nestaje.\nPrednosti procedure uklanjanje ožiljaka primenom Plasma Pen tehnologije su sledeće: minimalno oštećenje kože tokom tretmana Uklanjanje ožiljaka, minimalni spoljni tragovi uticaja Plasma Pen-a, kratak period oporavka nakon tretmana Uklanjanje ožiljaka, sigurna procedura, visoka efikasnost procedure uklanjanje ožiljaka Plasma Pen-om.\nUklanjanje strija i uklanjanje ožiljaka – uspešno i bez nuspojava primenom Plasma Pen tehnologije!


Na pomolu zataškavanje afere\nZamenik okružnog tužioca i istražni sudija Vojnog odeljenja Okružnog suda saglasili su se sa predlogom branilaca Mileta Dragića da ovaj biznismen iz Zrenjanina, čija je firma za proizvodnju vojne opreme sklopila sporni ugovor o nabavci opreme sa Ministarstvom odbrane SiCG, vredan 176 miliona evra, nakon mesec dana provedenih u pritvoru bude pušten na slobodu. Istovremeno, Vojno odeljenje Okružnog suda donelo je odluku da iz pritvora bude pušten i pukovnik Jovica Vučković koji se tereti za primanje mita. Vladimir Horovic, jedan od Dragićevih advokata, u izjavi za naš program kaže da je očekivao ovakav razvoj situacije i naglašava da je Tužilaštvo ovakvu odluku obrazložilo na sledeći način:\n“Da su prestali razlozi saslušanjem ona četiri svedoka koja su se odnosila na navodno davanje mita i navodno primanje mita. To su ona četiri svedoka koja su po mišljenju odbrane mogli biti saslušani znatno ranije.”\nMinistar finasija Srbije Mlađan Dinkić, koji je u javnost i izneo pojedinosti ove afere izjavio je da je budžetska inspekcija Vlade Srbije završila kontrolu poslovanja Ministarstva odbrane SiCG i podnela krivične prijave protiv nadležnih osoba, ne želeći da imenuje lica protiv kojih su podnete prijave:\n“U ovom trenutku drugi organi utvrđuju da li ima osnova za podnošenje dodatnih krivičnih prijava iz njihove nadležnosti. Još jednom ponavljam, o imenima ne želim da govorim jer je ceo slučaj već isuviše ispolitizovan.”\nIstovremeno, prvi zamenik beogradskog okružnog tužioca Mirjana Ilić izjavila je da su krivične prijave podnete protiv ministra odbrane u ostavci Prvoslava Davinića zbog zloupotrebe službenog položaja prilikom sklapanja ugovora o nabavci vojne opreme, zamenika ministra odbrane generala Miluna Kokanovića, sekretara ministarstva Milane Rakić i kao i pukovnika Jovice Vučkovića i Milovana Andrića.\nPuštanje Mileta Dragića i drugih osumnjičenih na slobodu ne znači da će afera automatski biti zataškana, smatra programski direktor Transparentnosti Srbija Nemanja Nenadić, ali i napominje da se ne radi apsolutno ništa kako bi se ovaj slučaj rasvetlio, što može imati refleksije i u budućnosti:\n“Mi nemamo nikakvu garanciju da neki budući ministar odbrane neće potpisati nijedan ugovor za čija plaćanja nisu obezbeđena sredstva. To je ono što me najviše brine povodom ove afere. S druge strane, očigledno je da kada političari izlaze sa spektakularnim izjavama ne mora sve uvek da bude tako kao što se u prvi mah čini i onda dolazi do stišavanja strasti kada ne bude sve onako kako je u prvi mah izgledalo.”\nPodsećamo da je pre dve nedelje ministar odbrane u ostavci Prvoslav Davinić pred specijalnim tužiocem dao iskaz, a da su nakon toga advokati njegovog pomoćnika za materijalne resurse generala Milun Kokanovića, koji se tereti za zloupotrebu službenog položaja, povukli krivičnu prijavu protiv Davinića, uz obrazloženje da je njegov iskaz bio više nego korektan. Evo kako je tada, u izjavi za Radio Slobodna Evropa, branilac generala Kokanovića, advokat Vladimir Petrović, odgovorio na pitanje da li povlačenje krivične prijave protiv Davinića stavlja tačku na čitavu aferu vojna oprema:\n“Smatram da će se zaista ovaj ceo posao završiti dekriminalizovanom ocenom i odustajanjem od krivičnog gonjenja protiv svih aktera.\nOpasnost od zataškavanja uvek dolazi iz sfere politike, zaključuje s druge strane Nemanja Nenadić i podvlači:\n“Afera ne bi bila najverovatnije otvorena uopšte ili ne bi bila otvorena na ovakav način da joj nije prethodio jedan politički sukob. Ukoliko bi došlo do toga da nekakvi politički interesi nalažu da se afera zatvori, do toga će i doći i afera će biti zatvorena. To je nešto što sa dosta velikom verovatnoćom možemo očekivati.”\nNaposletku, podsećamo da krivična prijava koju je Okružnom tužiocu podnela Uprava za borbu protiv organizovanog kriminala i Vojno-bezbednosna agencija tereti Mileta Dragića za davanje mita u iznosu od 38.000 dinara.


Strategija razvoja građevinske industrije u FBiH u završnoj fazi – Fokus.ba\nStrategija razvoja građevinske industrije u FBiH u završnoj fazi\n– Cilj ovog dokumenta jeste da istakne opće karakteristike i probleme koje ima industrija građevinarstva u FBiH, ali i da odredi namjeru države u ovoj oblasti, predloži mjere i aktivnosti koje se trebaju poduzeti da bi svako privredno društvo ili pojedinac znali koji je putokaz i kuda treba da se kreću u svojim poslovnim namjerama, s težnjom konačnog oporavka i napretka ove privredne grane – izjavila je za Fenu Dženana Hodžić, sekretarka za građevinarstvo i IGM u PKFBiH\nNaglasila je da strategija razvoja IGM predstavlja dio strategije razvoja FBiH i strateški pristup građevinarstvu putem aktivnosti koje su utvrđene u jednom dugoročnom razvojnom dokumentu, te da kompetetno može da služi nadležnim organima i institucijama, kao i privrednim subjektima iz ove djelatnosti za definiranje dugoročne politike za razvoj građevinske djelatnosti.\n-Pod građevinskom industrijom podrazumijevamo čitav opus privrednih aktivnosti koje se objedinjuju i koje završavaju na nekom objektu i to ne podrazumijeva samo proizvodnju građevinskog materijala i opreme, nego jedan širi pojam uključujući i građenje – dodala je Hodžić ističući da je građevinarstvo jedna propulzivna, vioskoakumulativna i izvozna privredna grana.\nRazvoj industrije građevinskih materijala baziran na principima održivog razvoja, tretman i stepen konzumiranja energije, zagađenje prostora, reciklaža, subvencije države, zapošljavanje, obrazovanje – neke su stavke koje čine sadržaj ovog strateškog dokumenta.\n– Forsiranje proizvodnje građevinskog materijala na bazi prirodnih resursa je bitan segment u oblasti građevinarstva koji osigurava dinamičnost, produktivnost i kreativnost ovog sektora – dodala je Hodžić.\nPraktična implementacija Strategije razvoja građevinarstva, po njenim riječima, zavisi od politika koje se implementiraju u Vladi, ministarstvima, lokalnoj samoupravi i opće političke situacije u zemlji.\n– Nemoguće je izbjeći politički utjecaj u razvoju građevinarstva i zbog toga je veoma važno da politika pravilnim odnosom i odgovarajućim odlukama doprinosi razvoju građevinarstva, prevashodno donošenjem odluka za razvijanje strateških projekata – dodala je Hodžić.\nPo njenim riječima, o ovom dokumentu održane su dvije javne rasprave u Sarajevu i Tuzli da bi se došlo do praktično orijentiranog strateškog dokumenta za razvoj industrije građevinarstva.


Popović: Verujem u veliku izlaznost i ubedljivu pobedu srpskog naroda\n► Popović: Verujem u veliku izlaznost i ubedljivu pobedu srpskog naroda\nKandidat za gradonačelnika Gračanice na kosovskim lokalnim izborima ispred Srpske liste Srđan Popović izjavio je danas, posle glasanja, da veruje da će meštani Gračanice pokazati ozbiljnost i političku zrelost.\n"To - ozbiljnost i politička zrelost su nam preko potrebni u ovom trenutku. Sama izlaznost danas biće dokaz volje srpskog naroda za ostanak i opstanak na ovim prostorima", rekao je Popović novinarima.\nOn je istakao da veruje u veliku izlaznost građana, kao i u veliku pobedu, i dodao da će to biti pobeda srpskog naroda i srpskog jedinstva.\nUpitan kako komentariše činjenicu da se na biračkom spisku nalazi više birača nego što opština Gračanica ima stanovnika, Popović je odgovorio za Betu da je to problem Centralne izborne komisije i da Srpska lista s tim nikakve veze nema.\nTokom glasanja, na jednom biračkom mestu u Gračanici došlo je do incidenta. Pripadnici Kosovske policije, koji obezbeđuju biračka mesta, su odmah intervenisali i priveli izgrednika.\nSkupština Kosova je danas sa 101 glasom usvojila u načelu nacrt Zakona o ministarstvu odbrane Kosova. Predstavljajući nacrt zakona ministar Bezbednosnih snaga Kosova Rustem Beriša je istakao da...\nPredstavnici institucija Kosova od 2009. godine na sednicama Saveta bezbednosti Ujedinjenih nacija zahtevaju ukidanje misije UNMIK na Kosovu i njeno pretvaranje u kancelariju UN, kakve postoje u...


Ko novinare pretvara u mete? | Novinska agencija Beta\nSU-PRO-MEDIA | 22.03.2018 15:20 > 22.03 15:34\nBroj napada na novinare se prema podacima strukovnih udruženja povećava, a ono što posebno zabrinjava je to što se pretnje i napadi dešavaju na podsticaj visokih državnih funkcionera. Direktor Fondacije "Slavko Ćuruvija" Ilir Gaši smatra da su političari glavni kreatori neprijateljske atmosfere.\n"Imamo mnogo situacija u kojima javni funkcioneri, prozivaju novinare i medije i stvaraju u blažem obliku obliku rečeno negativnu atmosferu protiv njih, u težem i verovatno realističnijem neprijateljsku atmosferu u društvu, protiv tih novinara i medija, atmosferu linča, jer novinari koji su na meti nekoliko dana kasnije bivaju izloženi pretnjama smrću", ukazuje Gaši.\nU prva dva meseca 2018. godine, Nezavisno udruženje novinara Srbije (NUNS) registrovalo je pet napada na novinare, jedan od njih su pretnje koje je dobio glavni i odgovorni urednik novinske agencije Beta Dragan Janjić, nakon što je na svom tviter nalogu ocenio da je atentat na jednog od najistaknutijih opozcionih lidera na Kosovu Olivera Ivanovića – političko ubistvo. Janjić je podsetio, da je kao po nekom nepisanom scenariju, napadu prethodila optužba najvišeg predstavnika vlasti.\n"Istoga dana, kada je ubijen Oliver Ivanović, predsednik države je održao konferenciju za novinare na kojoj je optužio mene, Slavišu Lekića, opoziciju i još neke ljude da smo tvrdili da je Srbija odgovorna za smrt Olivera Ivanovića. To naravno nije bilo tačno, ali neposredno nakon toga, već sutradan usledili su napadi na mene, objavljena je moja fotografija, napisano je uz nju ovako izgleda neko ko mrzi sve što je srpsko", ispričao je Dragan Janjić.\nNakon pretnji glavnom i odgovrnom uredniku, ubrzo su na društvenim mrežama usledile verbalne pretnje svim novinarima agencije Beta.\n"Ključni je problem što se ovo desilo na podsticaj vlasti, crtane su mete na ljudima. Ja nemam nikave sumnje da istražni organi mogu da utvrde ko je i šta je ali mislim da to nije najvažnije, mislim da je najvažnije da se prestane sa vodjenjem kampanje protiv ljudi koji misle durgačije", ocenio je Dragan Janjić.\nImaju li istražni organi snage da otkriju i sankcionišu slučajeve ugružavanja bezbednosti novinara? Sudeći po dosadašnjoj praksi – ključni problem to što istrage sporo napreduju. Na dan kada je svečano inagurisan predsednik Srbije 31. maja 2017., ispred zgrade parlamenta šest novinara je sprečeno da obavlja svoj posao. Jedna od njih je i novinarka lista Danas Lidija Valtner, koja je napadnuta dok je uzimala izjavu od čoveka koji je nosio transparent protiv vlasti. Kobnog trenutka, prvo je jedan od dvojice momaka u crnim majicama pokušao da joj otme telefon.\n"Dok se ja sa njim otimam oko telefona, osećam da me jedan od one dvojice uzima otpozadi, razdvaja nas i gura me i odvlači, nosi ka Pionirskom parku. Tu me spušta, ja osetim da sam slobodna, u šoku potpunom šta se desilo i šta će dalje da se desi", ispričala je Lidija Valtner.\nDve nedelje od napada pojavile su se fotografije osoba koje su je napale, ali javnost i dalje ne zna ko su oni. Prvo osnovno tužilaštvo odbacilo je krivične prijave novinara uz obrazloženje da su novinari sprečeni da obavljaju svoj posao kako bi se sprečila veća katastrofa.\nNakon prigovora novinara, po nalogu Višeg tužilaštva, osnovno tužilaštvo je počelo da postupa po tom predmetu. Lidija Valtner očekuje pravdu, ali ističe da "nijedna vlast ne voli da kažnjava svoje ljude".\n"Tako da me ne čudi da procesi dugo traju i da se zaboravljaju u fiokama, jer pretpostavljam da većina ima političku pozadinu", istakla je Lidija Valtner.\nMarija Vukasović iz NUNS-a ukazala je da je njihovo istraživanje pokazalo da mali broj slučajeva ugrožavanja bezbednosti novinara dobije sudski epilog.\n"Ako dodje do suda to su uglavnom uslovne osude, za veliki broj slučajeva napada na novinare tužilaštvo utvrdi da nema elelmenata krivičnog dela kako bi se vodio postpak po službenoj dužnosti, pa se uglavnom pokrene prekršajni postupak (ili ne), zavisno od slučaja do slučaja", rekla je Marija Vukasović.\nPrema istraživanju NUNS-a od ukupno 30 slučaja napada na novinare prošle godine, samo je jedan pravosudno rešen. Od tog broja 23 slučaja su još uvek u predistražnom postupku.\n"Prema zakoniku o krivičnom postupku javni tužilac je jedini ovlašćeni da goni počinioce krivičnih dela koje se gone po službenoj dužnosti. U tom smislu sud nije ovlašćen da goni počinioce niti da pokreće postupke, pa samim tim nema uticaja na tu statisku, odnosno koliko će biti procesuiranih postupka pred sudom", rekla je portparolka Višeg suda u Beogradu Bojana Stanković.\nPodaci Višeg tužilaštva u Beogradu za 2017. pokazuju, da je pokrenuto 20 postupaka, od kojij je 19 slučajeva radilo odeljenje za visokotehnološki kriminal. Na pitanje zašto istrage dugo traju i zašto ne dobijaju epilog na sudu stigao je pisani odgovor tog tužilaštva:\n"Što se postupanja tužilaštva tiče jedino Vam mogu reći da od kada je vodjenje istrage prešlo u našu nadležnost, ona se mnogo brže završava nego što je to bio slučaj kada su istragu radile istražne sudije i tu smo višestruko efikasniji nego što je to bilo pre oktobra 2013. godine".\nMedjutim, ne završavaju svi slučajevi u fiokama. Kada su napadnute novinarke televizije Pink, privatne medijske kuće bliske režimu, septembra 2017., za par meseci je podignuta optužnica, a sudjenje počinje u maju.\nU cilju efikasnije zaštite novinara u Srbiji decembra 2016. potpisan je Sporazum izmedju policije, tužilaštva i sedam novinarskih i medijskih udruženja. Na osnovu tog sporazamu formirana je radna grupa, u kojoj je pet udruženja zamrzlo status zbog ne preduzimanja konkretnih mera na rešavanju napada na inaugraciji predsednika države. Direktor Fondacije "Slavko Ćuruvija" Ilir Gaši napominje da je velika prednost tog sporazuma bilo formiranje mreže kontakt tačaka, ali da je sporno to što ona u realnosti ne funkcioniše.\n"Kontakt tačke u toj mreži jos uvek nemaju nikakvo obavezujuće uputstvo o načininma komuniciranja, što zapravo znači da kada nekom novinaru nešto bude i ja tad zovem tužilaštvo u nekom gradu, isključivo je stvar volje tužioca da li će reagovati na poziv ili ne".\nO tromosti i nefikasnosti države u zaštiti novinara, možda najbolje govori činjenica da još nisu rešena ubistva novinara Dade Vujasninović iz 1994., Slavka Ćuruvije 1999. i Milana Pantića iz 2OO1. godine. Pred sudom je jedino slučaj Ćuruvija, koji je pokrenut 16 godina posle ubistva i ove godine bi trebalo da bude okončan.\nGodinu dana Betinog podkasta “Važno je da znaš”


Studenti se izborili za svoja prava: Studentski domovi će raditi tokom leta, a biće i vanrednih ispitnih rokova - Dnevnik Juga\nPočetna / DRUŠTVO / Studenti se izborili za svoja prava: Studentski domovi će raditi tokom leta, a biće i vanrednih ispitnih rokova\nDnevnik Juga 08/07/2020\tDRUŠTVO, Korona Virus, Leskovac, Niš Ostavi komentar\nMinistar prosvete Mladen Šarčević potvrdio je danas da su ispunjeni zahtevi studenata iz studentskih domova u Beogradu.\nŠarčević je na sastanaku sa predstavnicima studenata naveo da će im biti omogućeno više rokova za ispite, kao i da ostanu u domovima tokom leta, shodno obavezama koje imaju na fakultetima.\n„Kao što smo rekli na prvom sastanku, studentski domovi neće prekidati sa radom tokom leta. Cena hrane i smeštaja tokom letnjih meseci neće biti komercijalna, već beneficirana, prema vašem zahtevu, rekao je ministar i dodao da su sredstva obezbeđena i da je o tome obaveštena Vlada Srbije.\nStudenti koji su pozitivni na koronavirus smešteni su u učenički dom „Stevan Čolović“, a oni sa izraženijim simptomima u zdravstvene ustanove gde mogu da dobiju adekvatnu negu.\nPredstavnici studenata iz studentskih domova zamolili su da se ukine potvrda koju s fakulteta donose u restorane kako bi mogli da se hrane, što će, takođe, biti omogućeno.\nŠarčević je ukazao na to da je, u dogovoru sa Konferencijom univerziteta Srbije (KONUS) četvrta tačka zahteva– da se omogući još jedan dodati ispitni rok u avgustu, bila ispunjena nakon prvog sastanka, navodi se u saopštenju Ministarstva prosvete, nauke i tehnološkog razvoja.\nPrethodni 227 pacijenata sa upalom pluća primljeno na lečenje u prethodna 24 sata\nSledeći Četrnaestodnevna samoizolacija za građane Crne Gore koji ulaze u Srbiju


Novi lažni podaci firme „Essentis“ Ministarstvu kulture i informisanja\nJ. Pešić | 07. okt 2018.\nVlasnica firme „Essentis“ Tatjana Lukić, u pismu upućenom Ministarstvu kulture i informisanja (MKI) neposredno nakon što je ova firma dobila najviše novca na medijskom konkursu MKI, navela je da je promet ove firme dvostruki veći od stvarnog. Kao odgovor na javne kritike što je nepoznata firma u oblasti proizvodnje medijskih sadržaja dobila najviše novca na konkursu, odnosno 4,9 miliona dinara, koristeći se i lažnim podacima Lukić je u pismu upućenom Ministarstvu, a u koje je UNS imao uvid, između ostalog navela i da je produkcija „Essentis“ u 2017. godini imala promet od osam miliona dinara.\nSuprotno tome, u finansijskom izveštaju o poslovanju ove firme, koji je nedavno objavljen na sajtu Agencije za privredne registre (APR), stoji da je promet „Essentisa“ u 2017. godini bio 3.790 miliona dinara, odnosno više nego dvostruko manji od onog koji je vlasnica Tatjana Lukić navela u pismu Ministarstvu.\nLukić u pismu navodi i da preduzeće postoji od 2008. godine „da ima ozbiljno i bogato iskustvo rada na međunarodnim projektima, te da je, za razliku od godina u kojima je bilo neaktivno, ili beleželo male promete, 2017. godine imalo promet od osam miliona dinara“.\nIz bilansa stanja ove firme, objavljenog na sajtu APR-a, uočljivo je i da „Essentis“ nije isplaćivao novac fizičkim licima po osnovu autorskog i ugovora o delu u toku prošle godine, što znači da firma ni u prethodnoj godini nije isplaćivala honorare. Ipak, Lukić je u prijavi na konkurs MKI navela da je broj angažovanih (ukupan broj stalno zaposlenih i honorarnih radnika) 15.\nPodsetimo, prema finansijskim izveštajima iz 2015. i 2016. godine, objavljenim na sajtu APR-a, „Essentis“ takođe nije isplatio niti jedan honorar.\nFirma promenila vlasnika i adresu\n„Essentis“ je, inače, početkom septembra promenio vlasnika i adresu.\nUmesto dosadašnje vlasnice Tatjane Lukić, na sajtu APR-a početkom septembra ove godine, upisan je Vladimir Đurić.\nUNS je pretraživanjem javno dostupnih podataka utvrdio da je novi vlasnik firme „Essentis“ Vladimir Đurić kompozitor, pevač i pisac, poznatiji kao „Đuro Mornar“.\nMeđutim, na pitanje UNS-a da li je on vlasnik firme „Essentis“, Đurić je negirao.\nNovi vlasnik je u avgustu podneo zahtev za promenu vlasnika i adrese firme „Essentis“, ali je odbijen, jer je on u tom trenutku bio „neovlašćeni podnosilac prijave“, pa je APR tražio da se dostavi odluka tadašnje vlasnice Tatjane Lukić.\nU septembru, u drugom pokušaju, promene su usvojene, stoji na sajtu APR-a.\nPodsetimo, projekat firme „Essentis“ „Srbija-100 godina nakon Soluna“ dobio je najviše novca na konkursu MKI, uprkos tome što do tada ova firma nije proizvodila medijski sadržaj, nije imala zaposlene i nije isplatila niti jedan honorar, o čemu je UNS ranije pisao.\nUpravo zato, novinarska i medijska udruženja poslala su pismo ministru kulture i informisanja Vladanu Vukosavljeviću i pozvala ga da ispita da li su opravdane njihove sumnje da je bilo nezakonitosti u prijavi i realizaciji konkursa. Osim ove firme, udruženja su u pismu tražila da se ispitaju i dokumenti kojima je firma G.F.C. konkurisala navodeći tuđe nagrade kao svoje, o čemu je UNS ranije pisao.\nDa bi navodi iz pisma udruženja „o potencijalnim nedostacima i propustima pri dodeli sredstava na konkursu“ bili provereni, Vukosavljević je agenciji „Beta“ 2. avgusta rekao da je formirana Radna grupa MKI i da će ona sutradan saopštiti zaključak.\nDo danas, zaključak ove Radne grupe nije saopšten.\nOdgovor Aleksandra Gajovića na tekst Za medie o „korupciji i pranju novca“ u izveštajima Essentisa i GFC-a\nEssentis Medijski konkursi Ministarstvo kulture i informisanja Projektno sufinansiranje medija\n← Kikindske proslavile 20 godina\nBrutalno ubijena novinarka u Bugarskoj →


Tema: Osman Hadzic - Biografija\n22.12.2011 19:25 #1\nOsman Hadzic je rodjen 9. septembra 1966 u Cazinu, od malih nogu pokazivao je talenat za pesmu. Zelja njegovih roditelja bila je da studira elektrotehniku, ali Osmana je zivot odveo na druge, muzicke puteve, pa u svojoj struci nije proveo nijedan radni dan.\nZa sarajevsku izdavacku kucu "Diskoton" snimio je 1989. godine debi album "Lazu oci zelene", a zahvaljujuci atraktivnom izgledu od od samog pocetka imao je kraj sebe zensku publiku. Kako danas kaze, poceo je slucajno sa pevanjem upoznavsi u jednoj sarajavskoj kafani poznatog kompozitora Ibru Mangafica, kome nije promakao Osmanov specifican glas. Tako je doslo do realizacije prvog albuma. Saradjivao je sa Halidom Muslimovicem, a za njegovu disko-kucu "Halix" snimio je 1993. godine album “Crne oci”. Na sledecem ostvarenju iz 1994. godine "Obrisi suze baksuze", producenti su mu bili Hari Mata Hari i Dino Merlin. Zato i nije cudo sto je sa njima snimio i dve duetske pesme: "U ludnici" sa Harijem i "Pustite me" sa Dinom, na poslednjem albumu.\nOsvajao je nagrade publike na festivalima folka "Ilidza", "Vogosca", i plasirao se cesto ispred takvih pevackih asova kakvi su Halid Beslic, Halid Muslimovic, Serif Konjevic, Semsa Suljakovic, Amela Zukovic, Hanka Paldum, Ferid Avdic, Hakala, Enes Begovic...\nPoslednji album "Prezime" snimio je za diskografsku kucu "Gold music", promovisao ga u Beogradu, a sirom Jugoslavije veliki hit postala je pesma Petra Stokanovica "Ti mene ne volis". Muzicki strucnjaci predvidjaju Osmanu Hadzicu uspesnu karijeru, jer se radi o talentovanom pevacu sa folk pop imidzom, koji je negde izmedju Hari Mata Harija i Halida Muslimovica i ciju muziku voli brojna publika na prostorima bivse Jugoslavije.\nLazu oci zelene - 1990\nNikad vise snjezana - 1991\nZa njom placu crne oci - 1993\nObrisi suze baksuze - 1994\nNije cudo sto te volim ludo - 1999\nOstarit cemo - 2000\nPrezime - 2002\nZbog ljubavi - 2005\nI ovako i onako - 2007\nPoljubi Me ft. Sabrina - 2009


✔ Postoje li posebne ponude za letove sa Alandskih otoka za Bahame na eSky.ba?\n✔ Mogu li se pobrinuti za osiguranje prilikom rezervacije leta sa Alandskih otoka za Bahame?\n✔ Ako rezerviram let sa Alandskih otoka za Bahame, mogu li rezervirati ujedno i smještaj?\n✔ Koje avio-kompanije nude letove sa Alandskih otoka za Bahame?\nBudite sigurni, da na eSky.ba ponuda letova sa Alandskih otoka za Bahame uključuje ne samo niskotarifne avio-kompanije, već i one koje su specijalizirane za visoki standard.


ULAZAK U EU NAPLAĆIVAĆE SE SEDAM EURA | Grad koji volim\nYou are at:Home»Vijesti»Društvo»ULAZAK U EU NAPLAĆIVAĆE SE SEDAM EURA\nAžurirani biometrijski sistem granične kontrole EU, nazvan Sistem za ulazak/izlaz (EES), pati od ogromnih tehničkih i organizacionih problema i izgleda da će biti završen poslije ljeta 2022. godine, a ne u maju 2022. godine, usljed tehničkih problema. Portal “biometricupdate.com” piše da će se ova odluka ticati i građana Crne Gore, koji će, sve su prilike, morati da plaćaju sedam eura od kraja naredne godine da bi ušli u Šengen zonu.\nNaime, državljani Crne Gore će od kraja iduće godine morati da preko interneta od institucija EU zatraže dozvolu za ulazak u prostor Šengena, iako im nije potrebna viza, i uz to će morati da plate taksu od sedam eura, u sklopu mjera koje evropski savez uvodi za stroži nadzor svojih spoljnih granica.\nSistem ulaska/izlaska (EES) će biti automatizovani IT sistem koji koristi biometrijske komponente za registraciju putnika iz trećih zemalja, vlasnika vize i putnika bez vize. Ovo ima za cilj da pomogne državljanima trećih zemalja da lakše putuju, a istovremeno identifikuje više osoba koje borave duže, kao i da pomogne u vezi otkrivanja potencijalnih slučajeva prevare.\nOčekuje se da će oko 1,4 milijarde putnika iz više od 60 zemalja biti pogođeno eventualnom implementacijom EES-a, koji vodi Evropski sistem informacija i ovlašćenja za putovanja (ETIAS).\ncrna gora Evropska unija putovanja Šengen zona


Bžežinski i Skaukroft pozvali na razgovore sa Iranom\nDvojica veterana američke spoljne politike ocenila su u svom svedočenju u Senatu da bi nuklearne ambicije Irana pre mogle da dovedu do širenja nuklearnog naoružanja, nego nuklearnog rata.\nBivši savetnici za nacionalnu bezbednost Brent Skaukroft i Zbignjev Bžežinski izjavili su senatskom odboru za spoljnopolitičke odnose da bi mogućnost da se Iran domogne nuklearnog oružja verovatno navela druge zemlje Bliskog istoka da i same razvijaju svoj nuklearni program.\nObojica su upozorila da širenje nuklearnih programa predstavlja daleko veću pretnju od mogućnosti da Iran zaista upotrebi takvo oružje, i navela da nema razloga za uverenje da bi Iran ušao u nuklearni rat, što bi, po njima, bilo “samoubilački čin”.\nBžežinski je predložio održavanje hitnih razgovora na nižem nivou, kako bi se pristupilo Teheranu na takav način da se ne oseti ugroženim, i dodao da bi ti razgovori polazili od tvrdnje Irana da ne želi da razvija nuklearno oružje. Bivši demokratski predsednički savetnik rekao je da bi time SAD i druge zemlje dobile pravo da od Irana zatraže dokaze o njegovim dobrim namerama, a da pri tome ne izazovu konflikt i isprovociraju iranski izolacionizam.\nSkaukroft, koji je bio savetnik nekoliko republikanskih predsednika, istakao je da pregovori treba da počnu pre iranskih predsedničkih izbora, zakazanih za jun, kako predsednik Mahmud Ahmadinedžad ne bi mogao da tvrdi da SAD odlažu razgovore da bi uticale na ishod glasanja.


VEŽI POJAS - NE PREKIDAJ ŽIVOT\nKomisija za bezbednost u saobraćaju opštine Obrenovac učestvuje u akciji Agencije za bezbednost saobraćaja i saobraćajne policije ”Veži pojas, ne prekidaj život”\nNaime, akcija je pokrenuta sa ciljem da se poveća upotreba sigurnosnog pojasa i smanji broj saobraćajnih nezgoda. Akcija ”Veži pojas, ne prekidaj život” biće sprovedena u periodu od 1. marta do 14. marta ove godine, kada će se na različite načine skretati pažnja na značaj poštovanja saobraćajnog pravila koji se odnosi na obavezno vezivanje pojasa u motornom vozilu.\nPrema rečima šefa saobraćajne policije u Obrenovcu Miloša Nikolića, u periodu do 14. marta pripadnici saobraćajne policije i PS Obrenovac vršiće pojačanu kontrolu saobraćaja, sa akcentom na korišćenje sigurnosnog pojasa od strane vozača i putnika u vozilu.\nTakođe, on naglašava da će se u ovom periodu, vršiti povećana kontrola vozača koji koriste mobilne telefone tokom upravljanja motornim vozilom, kao i prevoz dece mlađe od dvanaest godina na prednjem sedištu vozila i dece u pomenutom uzrastu, koja se ne prevoze po propisima Zakona o bezednosti u saobraćaju.\nIz PS Obrenovac naglašavaju da u protekloj godini nije zabeležen ni jedan slučaj saobraćajne nezgode u kojoj je povređeno dete kao putnik u vozilu.\n– U 2020. godini na teritoriji opštine Obrenovac saobraćajni policajci su napisali preko 3.000 prekršajnih naloga za nekorišćenje sigurnosnog pojasa u toku vožnje od strane vozača i putnika u vozilu. Takođe, saobraćajni policajci su napisali preko 500 prekršajnih naloga za korišćenje mobilnih telefona tokom vožnje od strane vozača. U proteklom periodu, podnet je veliki broj prekršajnih prijava protiv vozača koji su u vozilu prevozili dete mlađe od 12 godina na prednjem sedištu, ali i na zadnjem sedištu vozila bez upotrebe propisanog sedišta za uzrast deteta – naveo je Nikolić.\nOn je istakao da posebnu opasnost u saobraćaju predstavljaju vozači koji izostavljaju da prilagode brzinu vožnje uslovima na putevima.\nKako navode iz PS Obrenovac, u protekloj godini najveći broj saobraćajnih nezgoda posledica je neprilagođene brzine vožnje uslovima na putevima, alkoholisano stanje vozača, te ne korišćenje sigurnosnih pojaseva.\nZamenik predsednika opštine Obrenovac Miloš Stanojević naglasio je da je veoma važno, posebno u periodima veće frekvencije saobraćaja, skretati pažnju vozačima na značaj vezivanja sigurnosnih pojasa.\n– Evidentno je da ovakve kampanje daju rezultate, budući da je veći broj vozača koji redovno vezuju pojas , jer su upoznati sa sankcijama u slučaju ne vezivanja pojasa, ali i o mogućim povredama koje mogu biti posledica saobraćajnih nezgoda – naveo je Stanojević.


DA NOVOSAĐANIMA PREĐE U NAVIKU: Ovako od sad treba da odlažemo otpad | (Vesti - 20.10.2016) Novi Sad\n20.10.2016 u 12:32h\nDA NOVOSAĐANIMA PREĐE U NAVIKU: Ovako od sad treba da odlažemo otpad\nKako smo najavili, JKP "Čistoća" će od prvog novembra početi s projektom primarne separacije otpada.\nPrema informacijama iz ovog javnog gradskog preduzeća, podzemni kontejneri u Novom Sadu će ubuduće biti jasno obeleženi, te će se u njima odvojeno odlagati "mokri", komunalni otpad (hrana, odeća, higijenski ulošci, pelene...), i "suvi", ambalažni otpad (plastika, PET ambalaža, staklo, limenke, konzerve...).\n- Pravilno odvajanje, a zatim i reciklaža otpada, naša je obaveza, ali i odgovornost, ukoliko želimo zdraviju i lepšu sredinu – poručuju iz JKP "Čistoća", dodajući da vrednost otpada koji se reciklira nije samo materijalna, već i suštinska, jer, navodi se, "ponovnom upotrebom sirovina gradimo bolju budućnost za našu decu i čuvamo prirodu".\nTakođe, iz ovog JKP apeluju na građane da otpad već u svom domaćinstvu podele i odlože u kontejnere koji su predviđeni za to.\nKAKO PRAVILNO ODVOJITI OTPAD: U svojim domovima razvrstajte i u posebnu vreću odvojte ambalažni otpad, kao, na primer, ambalažu od potrošenih deterdženata, karton, papir, staklo, limenke, konzerve... Kad dođete do podzemnog kontejnera, ovaj otpad ubacite u kontejner obeležen plavom nalepnicom – ambalažni otpad. Kako savetuju građane iz "Čistoće", u kantu u koju ste u vašem domaćinstvu i do sad odlagali smeće, nastavite da ubacujete ostatke hrane, odeću, uloške, pelene, vatu, mešani otpad, pepeo, kao i sve ono zašta niste sigurni gde biste razvrstali. Kad dođete do podzemnog kontejnera, ovaj otpad ubacite u kontejner obeležen zelenom nalepnicom – za komunalni otpad.\nDa vas podsetimo, u prvoj fazi projekta separacije biće obuhvaćen širi centar grada – staro jezgro, Žitni trg i deo oivičen Beogradskim kejom i ulicom Maksima Gorkog, a za nesavesne građane, koji smeće i dalje budu odlagali na stari način, predviđena je kazna od 8.000 dinara.\n15.08.2017. - Novi Sad dobija još sto podzemnih kontejnera\nPovezane teme jkp čistoća mokri otpad podzemni kontejneri reciklaža separacija otpada smeće suvi otpad\nmala iz ćoška\npre 1916 dana i 22 sata\n... xaxaxa...konačno pravi posao za komunalnu policiju ...


zaduživanje Архиве - Biznis i Finansije\nHome\tTags\tPosts tagged with "zaduživanje"\nZa zemlju izuzuzetno niskog BDP-a i čiji godišnji spoljnotrgovinski deficit ne pada ispod šest milijardi evra, 28,2 miljarde evra javnog duga je veliko iskušenje…\nOvih dana je objavljeno kako je nakon prvih šest meseci budžetski deficit Srbije umesto planiranih 175 samo 75 milijardi dinara. Dakle, uštedeli smo sto milijardi . Najavljena otplata poslednje rate najskupljeg kredita koji je ekipa Mirka Cvetkovića podigla krajem 2011. godine i ostavila na teret budućim vladama.\nKako “zapadni” bankari sve češće postavljaju oštre ekološke, socijalne i ekonomske uslove da bi finansirali pojedine razvojne programe u Srbiji, aktuelna vlast se okrenula kineskom kapitalu.\nU programu saradnje dve zemlje u periodu od 2021. do 2025. godine, koji je Mali uručio kineskoj ambasadorki u Srbiji, predviđa se enormno učešće banaka i kompanija iz Kine kao finansijera, isporučioca opreme, često i izvođača radova. I dok su do sada firme iz najmnogoljudnije zemlje uglavnom angažovane na izgradnji puteva, mostova, tunela, energana, ovoga puta naglasak bi bio na digitalizaciji, izgradnji deponija, rešavanju pitanja otpadnih voda, te ekologiji kroz izgradnju komunalne infrastrukture i obuhvatio bi gotovo sve segmente društva uključujuću kulturu, bezbednost, pravosuđe…\nIzvor: 021.rs, Živan Lazić\nLjudi su tokom pandemije naučili da više vrednuju sopstvene želje\nNa globalnom nivou ljudi žele da prošire svoja iskustva, opuste se od svakodnevnice i nesebično se posvete sebi, pokazalo je novo Mastercard Experience istraživanje.\nPodaci iz ovog istraživanja otkrivaju da ljudi prepoznaju vrednost obogaćivanja svoje ličnosti i spremni su uložiti vreme i energiju u iskustva uz koja se osećaju dobro dugo nakon što se samo iskustvo završi. Oni više vole iskustva koja mogu doživeti s porodicom i prijateljima (81%) i žele posetiti nova mesta kako bi mogli videti i raditi stvari koje nikada pre nisu radili (71%), dok su otvoreni za različite uticaje novih kultura (66%). Iskustva koje ljude povezuju sa sobom samima i ljudima do kojih im je stalo, prva je stvar koja neko iskustvo čini zaista „neprocenjivim“.\nLjudi žude za odmorom i druženjem\nProvodeći više vremena kod kuće, ljudi su se oslanjali na tehnologiju kako bi ostali povezani s poslom, porodicom i prijateljima. Sada su spremni da se usresrede na opuštanje, bilo da se radi o slobodnim aktivnostima poput online igara ili begu u prirodu. Gotovo polovina ispitanih ljudi složila se da je važno provoditi vreme bez uznemiravanja od strane bilo kog uređaja. Zapravo, na pitanje o njihovim omiljenim aktivnostima offline, ljudi su posebno istakli avanture u prirodi.\nGlobalno gledano, postoji natprosečno interesovanje (Indeks 100) za prirodu i otvorene prostore kao beg od svakodnevnog života, pri čemu se preferiraju putovanja (175), vežbanje (138), izleti na udaljena ili skrovita mesta (138), te kampovanje i planinarenje (125).\nPrioritet ljudi su druženje i kvalitetno provedeno vreme s voljenim osobama, a gotovo tri četvrtine je izjavilo da se zaista trude provesti kvalitetno vreme s prijateljima i porodicom. Ispitanici kvalitetno vreme definišu kao vreme provedeno sa ljudima do kojih im je stalo (60%) i radeći nešto što ih zanima (40%).\n“Nakon godinu dana ograničenja u pogledu životnih stilova, potrošači imaju povećanu potražnju za iskustvima koja se pamte i dele”, rekao je Vejn Levings, predsednik Kantar Global-a. “Nakon pandemije ne očekujemo da će potrošači tražiti mnoštvo iskustava, već iskustva koja se percipiraju kao dugovečna – stvari koje nikada neće zaboraviti i koje mogu ponovo doživeti kroz priče, lično usavršavanje ili uticaj na zajednicu.”\n“U budžetu za ovu godinu bio je predvidjen deficit od oko 180 milijardi dinara, a zbog najavljenih povećanih izdataka za pomoć privredi i gradjanima biće povećan na preko 500 milijardi dinara, što stvara manjak u državnoj kasi od oko sedam-osam odsto”, rekao je Radosavljević.\nDodao je da je u 2021. godini predvidjen rast bruto domaćeg proizvoda (BDP) šest odsto, ali da će biti “veliki izazov da se dostigne ta stopa”.\nUkupni javni dug će sa novim zaduženjem od oko četiri milijarde evra, prema njegovim rečima, biti povećan na preko 30 milijardi evra ili blizu 70 odsto BDP-a, što dovodi javne finansije Srbije “u rizik”.\n“U 2020. godini u vidu pomoći privredi i gradjanima dato je šest milijardi evra da bi se sprečio pad BDP od jednu milijardu evra. To je izuzetno neefikasna pomoć”, rekao je Radosavljević.\nSrbija spada u zemlje sa lošijom strukturom BDP-a\n“Pad od jedan-dva odsto BDP-a u krizi može da dovede Srbiju u rizik od dužničke krize”, rekao je Radosavljević i dodao da Srbija spada u zemlje sa lošijom strukturom BDP-a, zasnovanom pre svega na sektorima sa niskom dodatom vrednošću.\nIzvoz i naplata u dolarima, “tanji” nego u evrima


Za imovinu zrtava Holokausta podneto oko tri hiljade zahteva\nTanjug 13. marta 2019. 10:20\nBEOGRAD – Na osnovu Zakona o otklanjanju posledica oduzimanja imovine žrtvama Holokausta, koje nemaju živih zakonskih naslednika, do sada je u Srbiji Jevrejskim opštinama vraćeno ukupno 103 objekta ukupne poršine više od 7,1 hiljade kvadratnih metara, a direktor Agencije za reštituciju Strahinja Sekulić kaže da će ceo posao biti završen u narednih godinu dana.\nRepublička Agencija za restituciju vodi 1.669 zahteva koje su podnele registrovane jevrejske opštine a zahteva za ovaj način vračanja imovine više neće biti jer je trogodišnji rok istekao 27. februara.\n„To je takozvani treći zakon o restituciji koji mi primenjujemo a ukupno je podneto preko 3.00 zahteva. Značajan deo imovine je već vraćen u roku za podnošenje zahteva tako očekujemo da u narednih godinu dana donesemo sve odluke, i da naš posao na sprovođenju ovog zakona završimo“, kaže Sekulić u izjavi za Tanjug.\nNajviše, 803 zahteva, podnela je beogradska Jevrejska opština, a sledi novosadska sa 381 zahevom, dok su po preko stotinu zahteva podnele i Jevrejske opštine Zrenjanin, Pančevo i Subotica a po nekoliko desetina podnele su opštine Kikinda, Sombor i Niš, a imovinu žrtava Holokausta koji nemaju živih naslednika traži i Jevrejska opština Zemun.\n“ Broj podnetih zahteva je bio iznad očekivanog. Mi smo od početka pomagali Jevrejskim opštinama kako da podnose zahteve a veliki broj zahteva je morao biti odbijen zbog toga što su podnošeni u odnosu na imovinu koja je danas u privatnoj svojini ili ne postoji. Za ono što je bilo moguće vratiti u naturi mi smo vrlo brzo donosili odluke, ta imovina je jako vredna“, rekao je Sekulić.\nDo sada najviše imovine je vraćeno Jevrejskoj opštini Beograd, 93 objekta, dok je Jevrejskoj opštini Subotica vraćeno 558 hektara a Jevrejskoj opštini Kikinda 64 hektara poljoprivrednog zemljišta.\n„Drugi deo predviđen zakonom je isplate novčane pomoći jevrejskoj zajednici u ukupnom iznosu od 950 hiljada evra u narednih 25 godina a to je za onu imovinu koja je u međuvremenu otuđena ili više ne postoji. Taj novac već prima Savez jevrejskih opština, kao krovna organizacija, i tu obavezu Republika Srbija izvršava u dan“, kaže Sekulić.


Branislav Borenović za Avaz: Nema vremena za hazarderske igre nesposobnih vladajućih elita\nNakon današnjeg sastanka visokih funkcionera iz Republike Srpske sa ambasadorima u našoj zemlji i pres konferencije koja je održana nakon, oglasio se i predsjednik PDP-a Branislav Borenović.\nU izjavi za portal "Avaza" da poigravanje sa RS-om zbog ličnih interesa ne smije biti alternativa Dejtonskom sporazumu.\n- Srljanje, ad hok rješenja, neartikulisana politika i poigravanje Republikom Srpskom zbog ličnih hirova, interesa i bijega od vlastite odgovornosti za ogromnu korupciju ne smije biti alternativa Dejtonskom mirovnom sporazumu i ustavnoj poziciji Republike Srpske. Toliko je problema, ekonomskih, zdravstvenih, demografskih, koruptivnih da nema vremena za hazarderske igre nesposobnih vladajućih elita - istakao je Borenović.\nOsvrnuo se i na broj ambasadora koji je prisustvovao na današnjem sastanku.\n- Činjenica da danas, kao član Predsjedništva, Dodik više nije u stanju okupiti ambasadore ni na sastanak pokazuje koliko je nesposobna i prevaziđena njegova politika. Republika Srpska ima svoj međunarodni legitimitet i ugled i krajnje je vrijeme da on i njegov SNSD prestanu urušavati ono sto je mnogim životima stvoreno prije 30 godina, a potvrđeno Dejtonskim sporazumom i Ustavom - zaključio je Borenović.


1. Vaša dosadašnja biografija deluje impresivno. Koje događaje biste izdvojili u do sadašnjoj karijeri kao prekretnice u vašem životu?\nHvala. Mislim da su dve celine bitno uticale na moju karijeru: moje obrazovanje i veoma rani angažman u nevladinom/volonterskom sektoru. Diplomirao sam na Elektrotehničkom fakultetu, Univerziteta u Beogradu koji sam upisao nakon završene matematičke gimnazije. Iako sam nakon studija odlučio da se usmerim ka polju ljudskih resursa i primenama IT tehnologija i analitike u toj industriji, iskustvo i znanje stečeno na studijama mi je pomoglo da razvijem kritčko razmišljanje i pristup rešavanja problema. Kroz volontersko iskustvo sam vrlo rano dobio priliku da neke od svojih prvih ideja „testiram“ u realnom poslovnom okruženju, sto je nešto za šta vrlo retko dobijate priliku u Srbiji. Najskoriji primer prekretnice je svakako moja odluka da se od februara ove godine preselim u Dablin i počnem da radim za društvenu mrežu LinkedIn.\n2. Odabir adekvatnih kandidata za posao nije ni malo lagan zadatak. Koje karakteristike bi trebao da poseduje jedan HR menadžer, koji radi selekciju kandidata?\nŽivimo u izazovnom vremenu kada je selekcija u pitanju. Trenutni trendovi diktiraju sve veće zapošljavanje, ali i budžete koji proporcionalno ne prate potrebe zapošljavanja. U tom smislu više nego ikad je bitno da HR menadžer poseduje analitičnost i da u svom radu raspolaže podacima kao što su: kojim kanalom nalazi svoje najbolje zaposlene i u zavisnosti od kanala kakav je kvalitet novozaposlenih. Pored toga, jako je bitno da poznaje dostupno tržište talenta i prioritete svoje kompanije. Na samom kraju mora da bude sposoban da proceni da li će se novozaposleni kulturološki uklopiti u novu sredinu. Ova profesija ima jednu kompleksnu ulogu koja sa lakoćom barata podacima i naučnim metodama, ali i „mekim“ veštinama procene.\n3. Koliko je u današnjem digitalnom dobu neophodno da HR menadžer poseduje liderske osobine? Na koji način on doprinosi građenju brenda jedne kompanije?\nZaposleni koji rade u HR-u a pre svega HR menadžer su nosioci kompanijske kulture i njeni promoteri i ambasadori i u tome moraju da budu apsolutni lideri. Liderske sposobnosti HR menadžera ne dolaze samo do izražaja kada je u pitanju vođenje tima, već i u mogućnosti da ravnopravno razgovarju sa ostalim donosiocima odluka u kompaniji.\n4. Kod nas zaposleni mahom HR sektor gledaju s nepoverenjem, naročito ako imaju problema u izvršavanju radnih zadataka, sa neprilagođenošću timu u kojem rade, prevelikim i nerealnim zahtevima od poslodavca, padom motivacije… Suština straha je mogućnost gubitka posla, ako budu loše ocenjeni i procenjeni. Kako prevazići postojeću barijeru i uveriti zaposlene da je dužnost HR sektora da im pomogne da ponovo pronađu motivaciju za rad i da svoj posao obavljaju što je moguće bolje?\nOvo je jedino moguće prevazići konstantnom edukacijom obe strane, ali i uvođenjem transparetnosti u očekivanjima od zaposlenih. Kada postoje jasni ciljevi i konkretni rezultati koji zaposleni treba da ostvare to uklanja strah od loše ocene i procene. U takvom okruženju HR dobija pravu ulogu razvojnog partnera zaposlenih.\n5. Koji su najčešći izazovi sa kojima se u radu susreću HR menadžeri?\nZastareli procesi i tehnologija, nedostatak odgovarajućeg talenta na tržištu ili nemogućnost da se kompenzacijski bude kompetativan u borbi za željenim talentom.\n6. Trenutno ste zaposleni u LinkedInu. Koje prednosti korisnicima nudi LinkedIn u odnosu na klasičan način traženja posla i koliko su njegova pojava i razvoj promenili način funkcionisanja HR sektora?\nProfesionalna društvena mreža kao LinkedIn je korenito izmenila način na koji profesionalci danas predstavljaju sebe online, kako se povezuju sa drugim profesionalcima i kako stiču znanje i dodatno se usavršavaju. U tom smsilu se promenio i način kako se traži posao. Prvo vrlo je moguće da posao nađe vas – LinkedIn ima moćne algoritme koji će pravi posao povezati sa vašim profilom. Sa druge strane ukoliko aktivno tražite posao, nivo transparentnosti koji imate u tom procesu je veći nego ikad. I pre nego što se prijavite za posao možete da saznate ko će vas intervjuisati, ko će vam biti menadžer, kakva je kompanijska kultura, ko su ljudi koji rade na istoj ili sličnim pozicijama itd. Sve ovo je bilo nezamislivo do pre samo par godina.\n7. Šta očekujete od konferencije HR Srbija i zašto bi svako, koga interesuje HR oblast, trebao da je poseti?\nOčekujem da ćemo jednom ovakvom konferencijom uspeti da razbijemo konvencionalne mitove HR profesije i pomerimo tezu sa administrativne strane ove industrije na stratešku. Ukoliko uspemo da približimo svetske trendove ovdašnjim kompanijama i kolegama u HR-u i ukoliko jedna kompanija krene da ih primenjuje smatraću ovu konfereniju uspešnom. Mislim da je takva mogućnost dovoljna, da svakog koga interesuje HR oblast treba da poseti ovu konferenciju.\nTagovi: HR Srbija 2015, LinkedIn, ljudski resursi u digitalnom dobu, Stefan Karadžić


Selaković: Unutrašnji dijalog i na Kosovu - Politika - Dnevni list Danas\nPočetna » Politika » Selaković: Unutrašnji dijalog i na Kosovu\nSelaković: Unutrašnji dijalog i na Kosovu\nSrbi na Kosovu mogu nešto da urade sa Beogradom, ali bez Beograda ne mogu ništa, izjavio je u sredu na skupu u Lapljem selu generalni sekretar predsednika Srbije Nikola Selaković, javila je RTK.\n5Piše: FoNet 08. marta 2018. 10.46\nSelaković je rekao da je skup u Lapljem selu u organizaciji Srpskog nacionalnog foruma na neki način deo unutrašnjeg dijaloga o Kosovu i zatražio konkretne predloge koje bi preneo predsedniku Srbije.\nOn je rekao da je važno „što danas u drugim delovima Srbije, ne samo danas, kao na Kosovu, ljudi iz intelektualne, akademske zajednice, biznis zajednice, dakle poslovne, sportske, naučne i iz različitih drugih delova našega društva razgovaraju o Kosovu kao što možda nisu nikada ranije u takvom obliku razgovarali“.\nSkupu u Lapljem selu su prisustvovali predstavnici Srpske liste, Ministartva privrede Srbije i Ministarstva za zajednice i povratak u Vladi Kosova.\nkosovo i metohija, nikola selakovicLaplje Selo\n08. marta 2018. u 11.12\nSrbi na Kosovu će uvek imati Beograd i beograđane kao podršku. Nikad neće ostati bez Beograda, To ne znači da Srbi sa Kosova moraju da misle kao vlasti u Beogradu da bi imali podršku te vlasti. Vlasti se menjaju, narodi ostaju, srbi na kosovu će živeti i kad ova vlast ode sa scene uskoro. Podrška svome narodu ma gde bio treba biti obaveza svake vlasti, pa i ove i vakve.\n08. marta 2018. u 11.18\nLjudi koji žive na KiM najbolje znaju koji su najveći problemi i verovatno iimaju ideju kako najbolje da se isti i reše.\nJovan Nedeljkovic kaže:\n08. marta 2018. u 11.20\nTzv.unutrasnji dijalog o KiM je jos jedna farsa i obmana velikog vodje i njegovih sledbenika,jer je vodja vec doneo odluku o tome,i pored profesora,pravnika i vecine tih ljudi koji su bili pozvani da ucestvuju u unutrasnjem dijalogu o KiM i koji su se izjasnili negativno po pitanju daljih ustupaka Albancima sa Kosmeta.Vodja je time pokazao koliki je „demokrata“.\n08. marta 2018. u 12.54\nDijalog,a gde ja Marko Đurić?\n08. marta 2018. u 17.40\nUnutrašnji dijalog na KiM treba očuva interese Srbije na KiM. Srbija je na pravom putu razvoja i napretka.


Novo istraživanje naučnika u budućnosti može spasti civilizaciju\nM. K. 17. decembra 2019. 06:08\nPrema istraživačima, ovo će omogućiti da se razjasni kako je nastao naš Univerzum, i da će u budućnosti možda navesti načine opstanka čovečanstva u uslovima njegovog postepenog hlađenja. Rezultati istraživanja objavljeni su u European Physical Journal S.\nPrema mišljenju stručnjaka, trenutno najčešća baza za teorijsko istraživanje u fizici je ideja postojanja dodatnih dimenzija, pored već poznatih tri prostornih i vremenske. Pretpostavlja se da je veličina dodatnih dimenzija toliko mala da savremeni uređaji nisu u stanju da ih otkriju.\nNaučnici sa NINU MIFI, zajedno sa kolegama sa Kazanskog federalnog univerziteta, istraživali su zašto je naš Univerzum narastao do gigantskih razmera, a dodatni prostori ostali su mikroskopski. Osnova je bila teorija Velikog praska, kao rezultat toga nastao je naš svet i Univerzum počeo da se povećava u veličini.\n„Otkrili smo da sve zavisi od početnog oblika dodatnog i glavnog prostora. Analogija: ako, nalazeći se na vrhu planine, dozvolite da dve kuglice klize u dolinu, čak i ako su isprva bile blizu jedna drugoj, na kraju mogu biti na suprotnim stranama nekog planinskog prelaza“, rekao je profesor katedre za fiziku elementarnih čestica NINU MIFI Sergej Rubin.\nOtkrivena mračna tajna potonule civilizacije (video)\nPrema njegovim rečima, posle naučnici će proučavati ulogu dodatnih dimenzija u posmatranim fizičkim pojavama i u ranom Univerzumu, kao i videti da li su veličina i oblik dodatnih dimenzija isti u različitim oblastima prostora.\nIstraživači su primetili da je skup posmatranih fizičkih parametara prilično velik: mase čestica, njihov naboj, broj vrsta čestica i tako dalje. Stoga naučnici veruju da dodatni prostor koji ih opisuje mora imati veoma složen oblik.\nDosledna obnova ovog oblika težak je zadatak, čije će rešenje trajati više desetina godina.\nNaučnici su naglasili da je, kao i sva osnovna istraživanja, delo pokušaj sticanja novih znanja koja će se ubuduće koristiti za očuvanje civilizacije u Univerzumu, koja se postepeno hladi nakon Velikog praska.


Razgovori o izbornim uslovima bez dela opozicije\nČetvrta po redu runda razgovora vlasti i dela opozicije o izbornim uslovima, na Fakultetu političkih nauka, u Beogradu, 5. septembra 2019. (Foto: Rade Ranković, Glas Amerike)\nKasno poslepodne u četvrtak završena je četvrta po redu runda razgovora vlasti i dela opozicije o izbornim uslovima, a prema rečima medijatora skupa Milana Antonijevića iz Fonda za otvoreno društvo, dobijena su obećanja da će biti izmena zakona o finansiranju izborne kampanje, kao i da tema medija nije bila u prvom planu.\nIpak, razgovori vođeni u četvrtak ostaće u senci činjenice da su predstavnici Saveza za Srbiju, Demokratske stranke Srbije i Dosta je bilo bojktovali skup na Fakultetu političkih nauka.\nPosle razgovora, Šef poslaničke grupe Srpske napredne stranke Aleksandar Martinović je u izjavi medijima rekao da će SNS nastaviti da učestvuje u dijalogu i da su spremni da čuju ono što nevladine organizacije i opozicija imaju da kažu o promeni izbirnog sistema.\n"Sve bi bilo super i ne bi bilo nikakvih problema samo kad bismo nekako mogli da postignemo to da se Aleksandar Vučić ne pojavljuje u izbornoj kampanji i da Srpske napredne stranke nema u kampanji ni za parlamentarne, ni za pokrajinske, ni za lokalne izbore. To je poruka manje-više svih onih koji debatuju svakoga dana o tome da li imamo dobre ili nemamo dobre izborne i druge zakone koji regulišu naš politički sistem", rekao je Martinović.\nPredsednik Nove stranke Zoran Živković napustio je posle pola sata sastanak uz ocenu da nema nikakvih pomaka. On je od predsednika Srbije Aleksandra Vučića i premijerke Ane Brnabić zatražio da pozovu OEBS da kontroliše izborne uslove od 10. septembra do dana izbora i poručio da će se u tom slučaju truditi da pozove opozicione kolege da izađu na izbore.\nPo mišljenju lidera LDP-a Čedomira Jovanovića odluka o bojkotu je katastrofalna, a rešenje je, kako smatra formiranje prelazne vlade jer nema vremena nema za promenu izbornog zakona. On je rekao da ga o tom predlogu više ga interesuje mišljenje opozicije nego Aleksandra Vučića, na kome je, smatra Jovanović, najveća odgovornost.\n"Za mene je ključno pitanje šta je ono što želi predsednik države. I koliko je on spreman lično da plati cenu koju mora da bi zemlja dobila normalne izbore, ili makar da bi normalnim ljudima u zemlji bilo jasno zašto mi te izbore u 2020. godini nemamo", rekao je Jovanović.\nPosle sastanka Milan Antonijević iz Fonda za otvoreno društvo je rekao da se sada očekuje da se vidi koje će konkretne poteze u narednom periodu vlast učiniti. Takođe, on je najavio da će naredni sastanak biti održan u ponedeljak i da će tema biti birački spiskovi i izborna administracija.\nDijalog opozicije i vlasti se nastavlja u četvrtak bez SzS i DSS\nOpoziciona tribina: Bojkot izbora sve izvesniji


Barselona najviše zaradila od svojih reprezentativaca\nSistem po kome je FIFA svim klubovima platila kompenzaciju zato što su svoje fudbalere ustupili nacionalnim timovima za Svetsko prvenstvo u Južnoj Africi najveću zaradu doneo je španskoj Barseloni.\nBarseloni je pripalo 866.000 dolara, Bajernu iz Minhena 778.000, Čelsiju 762.000, Liverpulu 695.000, a madridskom Realu 678.000.\nKlubovi iz Srbije ukupno su dobili 164.000 dolara. Svaki dan bilo kog fudbalera koji je igrao za reprezentaciju svoje zemlje dve nedelje pre početka Mundijala i tokom samog turnira FIFA je plaćala sa 1.600 dolara.\nNovac je deljen medju klubovima za koje je određeni fudbaler igrao od 2008. do 2010. godine.\nTakav sistem kompenacije dogovoren je 2008. godine kako bi evropski klubovi odustali od tužbi zbog povreda njihovih fudbalera na reprezentativnim obavezama.


Stanje na putevima: Oprez zbog pojačanog vetra - Glas Zaječara\nU Zaječaru u protekla 24 časa registrovano 20 novoobolelih, 2 osobe…\nHome Društvo Stanje na putevima: Oprez zbog pojačanog vetra\nIz AMSS-a saopštavaju na putevima u Srbiji vozače danas očekuju dobri uslovi za vožnju, ali je oprez potreban zbog pojačanog vetra na teritoriji Banata, ulazu u Djerdapsku klisuru i preko planinskih prevoja, Čestobrodice, Popadije, Tresibabe i Crnog vrha.\nU ostalim krajevima posle jutarnje magle i sumaglice vozače očekuju suvi kolovozi i manji promet, što je i uobičajeno u nedelju, ali je krajem dana moguć pojačan saobraćaj i to na pravcima ka planinama i vikend naseljima.\nZbog radova koji su u toku na brojnim deonicama vozačima se preporučuje da više pažnje obrate na saobraćajnu signalizaciju i brzinu prilagode uslovima na putu.\nPrema poslednjim informacijama Uprave granične policije nema zadržavanja putničkih vozila na graničnim prelazima, dok kamioni na teretnim terminalima čekaju na Kelebiji sat vremena, a na Batrovcima oko dva sata, dodaje se u saopštenju AMSS-a.\nPrethodni tekstDnevni horoskop za nedelju 7. februar\nU Zaječaru u protekla 24 časa registrovano 20 novoobolelih, 2 osobe preminule\nNarodna stranka Zaječar: Sramna zloupotreba korone u političke svrhe 07/02/2021\nFormiran prvi lokalni odbor Pokreta “1 od 5 miliona” – u Majdanpeku 07/02/2021\nJoš 1.684 pozitivnih, preminulo 13 osoba 06/02/2021


Microsoft još uvek nije doneo odluku o povećanju cene next-gen igara - PLAY!\nMicrosoft još uvek nije doneo odluku o povećanju cene next-gen igara\nDolazak najnovije generacije konzola sa sobom nosi i povećanje cene next-gen naslova, pojedini izdavači zajedno sa Sonijem su to oberučke prihvatili, te sada igre koštaju 70$.\nPojedini izdavači imaju nešto obazriviji pristup podizanju cena za next-gen verzije, poput Electronic Arts, Ubisoft, a i Microsoft još nije doneo konačnu odluku po pitanju cene od 70$ za nadolazeće igre.\nZato što je Halo Infinite odložen, Microsoft nije imao nijedan launch naslov sa dolaskom Xbox Series X/S konzola, tako da odluku nije morao da donese, što daje još vremena za razmišljanje. Vođa finansija Xbox brenda, Tim Stjuart, otkrio je da još uvek nije doneta konačna odluka o naplaćivanju igara skuplje nego ranije.\nStjuart je u jednom intervjuu naglasio da se cene AAA igara nisu menjale od 2005. godine a da je izrada istih znatno porasla prethodnih godina i da je developerima neophodno da obezbede dovoljno profita za kreiranje novih igara.\nČak i da kompanija iz Redmonda poveća cenu next-gen igara, to igračima neće mnogo smetati zbog postojanja Xbox Game Pass servisa, na kojem sve igre Xbox Game Studios grupe postaju dostupne prvog dana pojavljivanja a pritom je cena mesečne pretplate 10$.\nRelated Items:cena, Halo, Halo Infinite, Microsoft, Pricing, Xbox, Xbox Series X\nSvi mi sa nestrpljenjem očekujemo taj 10. decembar, kada ćemo konačno uroniti u 2077....


UŽICE: Grad opredelio 2,2 miliona dinara za adaptaciju prostorija u OŠ “Stari Grad”, Medicinskoj školi i vrtiću Leptirić – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\n2,2 miliona dinara opredeljeno je iz budžeta Grada za adaptaciju prostorija u OŠ Stari Grad, Medicinskoj školi Užice i vrtiću Leptirić u Krčagovu, u kojima će od 1. septembra boraviti deca pripremnih predškolskih grupa. To je po rečima pomoćnice gradonačelnice za demografiju i populacionu politiku Mirjane Radivojčević, jedan od prvih i u ovom momentu mogućih koraka za rešavanje problema nedostajućih kapaciteta Predškolske ustanove Užice.\n“Svesni činjenice da trenutni kapaciteti Predškolske ustanove ne mogu da zadovolje potrebe krenuli smo u adaptaciju prostora koji će omogućiti rad predškolskih grupa. Prema dogovorenoj dinamici svi radovi biće završeni do 1. septembra. Ipak, kako će u ovim prostorima boraviti deca koja su već upisana od 1. septembra nastavljamo sa aktivnostima na izgradnji novog vrtića u naselju Carina gde će biti moguć boravak oko 200 mališana. Takođe radimo i na formiranju grupa u seoskim mesnim zajednicama, a prvi vrtić sa dve grupe biće otvoren u Karanu. Tamo imamo prostor koji je potrebno adaptirati, krenuli smo u izradu projekta i čim bude završen ulazimo u relaizaciju. Interesovanje postoji i u MZ Kremna, pa je plan da se u narednom periodu vrtić otvori i u toj seoskoj mesnoj zajednici. Sve ovo radimo sa samo jednim ciljem, da svako dete u Užicu ima svoje mesto u vrtiću”.\nKako je istakla Veselinka Jovanović direktorka Predškolske ustanove Užice, ove godine stiglo je 575 zahteva za prijem dece, čak 120 više u odnosu na prethodnu godinu.\n“Raduje nas što u Gradu imamo više dece, ali nažalost, prema normativima imamo mogućnost za prijem oko 250 mališana, tako da na listi čekanja ostaje njih oko 300. Svi se nadamo da će Grad vrlo brzo ući u realizaciju projekta izgradnje novog vrtića u gradu i otvaranje seoskih što će uz dogradnju postojećih objekata sigurno rešiti problem nedostatka kapaciteta”.\nStanimirka Raonić Smiljanić direktorka OŠ stari Grad izrazila je zadovoljstvo što je škola bila u mogućnosti da izađe u susret i obezbedi prostor za jednu predškolsku grupu.\n“Nisu nam nepoznati uslovi u kojima rade pripremne grupe pri vrtićima i napravili smo drugačiju organizaciju rada u školi kako bi se prilagodili. Ono što nas posebno raduje je ,pre svega, da je lokalna samouprava iznašla sredstva za adaptacijku propstora u kojoj će boraviti pripremna školska grupa ali i za rekonstrukciju mokrih čvorova i ženske svlačionice”.\nRadove na adaptaciji prostora izvodi preduzeće “CMP” i kako su poručili učiniće sve da se rokovi ispoštuju i da ovi dodatni kapaciteti budu u funkciji od 1. septembra.\nredakcija jul 30


Sve spremno za početak zimske sezone na Kopaoniku | Kamatica\nPočetna > vest > Sve spremno za početak zimske sezone na Kopaoniku\nSve spremno za početak zimske sezone na Kopaoniku\nTekst objavljen: 27.11.2015 11:20\nSve je spremno za početak zimske sezone na Kopaoniku, a ljubitelje skijanja od 3. decembra očekuju brojne novine i pogodnosti, poručili su večeras predstavnici MK Mauntin rizorta i Skijališta Srbije.\nManifestacija "Veče Kopaonika", koja je održana u beogradskom hotelu "88 soba", organizovana je petu godinu za redom, a domaćini Putnik AD, MK Mauntin rizort, Skijališta Srbije i apart hotel Kraljevi Čardaci predstavili su novine za predstojeću zimsku sezonu.\nDirektor Skijališta Srbije Dejan Ljevnaić je rekao da je počeo da radi sistem za osnežavanje i da će prema prognozi raditi i sutra ceo dan na stazama Karaman greben i Pančić.\n"Očekujemo da u roku od tri dana pokrijemo te staze sistemom za veštačko osnežavanje", kazao je Ljevnaić, dodajući da je Ski opening zvanično predviđen za 3. decembar, ali da će skijalište na Kopaoniku, u zavisnosti od vremena, možda biti otvoreno i ranije.\nKako kaže, ove sezone skijaše na Kopaniku očekuje i jedna novina - u pitanju je singl line, koji je uveden na žičarama Pančićev vrh i Karaman greben, koji će omogućiti lakši i brži prolaz na žičaru skijaša koji skijaju sami.\n"Prošle nedelje smo potpisali i ugovor sa Olimpijskim centrom Jahorina, pa će svi skijaši i borderi koji kupe sezonski ski pas, imati mogućnost tri dana besplatnog skijanja na Jahorini", rekao je Ljevnaić.\nOn je dodao da se sezona popusta nastavlja i ove godine - povećanim brojem Top ski vikenda, ali i popusta, pa će skijaši i borderi u tim periodima moći da kupe trodnevne i četovorodnevne ski karte sa popustom od 20 odsto, dok će firme imati mogućnost kupovine ski karata na rate putem administrativne zabrane.\nIz Skijališta ističu i da je od danas na sajmu Expo zim počela prodaja ski karata, pa svi ljubitelji sportova na snegu mogu da ostvare popust od 10 odsto na cenu karata.\n"Skijališta Srbije su apsolutni lider u regionu, sa Kopaonikom smo broj jedan. Imamo najkvalitetniju usluga, infrastrukturu i instalacije, kao i najbolju pripremu staza. Proše sezone smo imali rekordnu posetu odnosno za 40 odsto više skijaša, a ove godine očekujemo da će ih biti još više", kazao je Ljevnaić.\nMarketing menadžer MK Mauntin rizorta Svetlana Kostić je rekla Tanjugu da će ski opening biti od 3. do 6. decembra i da skijaše očekuju interesantani sadržaji.\n"Prvi sneg pada u to vreme i biće ga sasvim dovoljno, a očekujemo i pomoć veštačkog osnežavanja. Što se tiče smeštajnih kapaciteta, za vreme ski openinga smo popunjeni. Grand i Anđela su već rasprodati, nešto malo mesta ima u Konacima", rekla je Kostić.Kako kaže, očekivanja su velika za ovu sezonu i MK Mauntin rizort je već rasprodao skoro sve kapacitete za najtraženije periode, oko novogodišnjih praznika i tokom zimskog raspusta.\nOna kaže da najviše gostiju ima iz Srbije, ali i da sve više dolaze gosti iz Rumunije i Rusije, kao i da potvrđeno čak devet čarter letova iz Moskve u toku sezone, pored redovnih linija.\nDirektor MK Mauntin rizorta Nikola Avram je tim povodom izjavio da sezonu započinju punim kapacitetima za vreme ski openinga.\nI ove godine goste MK Mauntin rizorta očekuju gratis dvodnevni ski paš, ski opening žurke, pres ski žurke, nagradne igre, modne revije i drugo, naveo je Avram.\nNa ovogodišnjem ski festu u hotelu Grand nastupaće Dženan Lončarević, Lexington band, Petar Mitić i Katarina Živković.\nNova zimska sezona biće obeležena i otvaranjem novog krila hotela Grand, koji se nalazi u sklopu MK Mauntin rizorta.\nHotel Grand će po završetku projekta izgradnje dobiti 70 novih luksuznih apartmana i najmoderniji kongresni centar kapaciteta više od 600 posetilaca.Novo krilo će se prostirati na 6.500 kvadrata, a vrednost cele investicije je četiri miliona evra, dodao je Avram.\nDirektor Nacionalnog parka Kopaonik Bojan Milovanović je rekao da taj park ima svoje specifičnosti, jer se u njemu pored prirodnih lepota nalazi značajan skijaški centar, kao i da je to veliki turistički resurs naše zemlje.Na primer, Kraljevi Čardaci ovu zimsku sezonu počinju sa dve interesantne akcije - za početak sezone tu je paket za ski opening sa ski pasom tri noći/četiri dana po ceni od 135 evra, dok je za decu do 15 godina cena 75 evra.\nKopaonik će ove godine biti i organizator Svetskog prvenstva u skijanju za novinare od 5. do 12. februara sledeće godine.Suorganizatori i domaćini biće Skijališta Srbije i hotelska kompanija MK Mauntin rizort.\nkopaonik sezona na kopaoniku domaći turisti strani turisti planina